qundao/data-zh-poetry huggingface dataset:
呈姚雪蓬使君
作者：乐雷发
朝代：宋

祝融应自胜崆峒，且读通书办圣功。
事可语人甘受谤，诗能名世不嫌穷。
春边采药收湘芷，月下调弦送楚鸿。
頼有行人碑尚在，棠阴依旧恋东风。
呈广西张提刑
作者：乐雷发
朝代：宋
体裁：七言律诗

陆续城边按部归，梅花随处扑征騑。溪山有助吟题遍，狱市无冤讼牒稀。竹屋听猿眠碎月，莎庭引鹤步斜晖。莫嫌瘴雾侵湘客，满路风霜冷枲衣。
呈赵叔愚司理
作者：乐雷发
朝代：宋
体裁：五言律诗

问户垂杨句，江湖半世看。不应求五岭，却自建孤坛。浙社朋游尽，唐诗气味寒。今朝流水谱，只可子期弹。
咏史六首 其六 班固
作者：乐雷发
朝代：宋

请室冤魂叫不闻，神丘隆碣谩遗文。平生词藻谁知己，腐鼠孤雏却误君。
咏史六首·东方朔
作者：乐雷发
朝代：宋
体裁：七言绝句

蜥蜴盆边解滑稽，且分社肉饱蛾眉。刘郎最怕秋风冷，那听君言换殿帷。
咏史六首·司马相如
作者：乐雷发
朝代：宋
体裁：七言绝句

狗监无端荐薄情，鹴裘犊鼻帝乡尘。当时最有文君恨，不识长门买赋人。
咏史六首·班固
作者：乐雷发
朝代：宋

请室冤魂叫不闻，神丘隆碣谩遗文。
平生词藻谁知己，腐鼠孤雏却悞君。
咏史六首·陈胜吴广
作者：乐雷发
朝代：宋
体裁：七言绝句

假号偷名只可怜，枉抛钱镈弄戈鋋。陇头燕雀应相笑，鸿鹄元来是项燕。
咏史六首·韩信
作者：乐雷发
朝代：宋
体裁：七言绝句

愁看钟室劈良弓，何不当时杀蒯通。今日真王成底事，只应娥姁是英雄。
咏史六首·高祖
作者：乐雷发
朝代：宋
体裁：七言绝句

逝骓走鹿各消磨，剑外功臣剩几多。四皓两生元不听，故乡枉费大风歌。
咏史六首·高祖
作者：乐雷发
朝代：宋

逝骓走鹿各消磨，剑外功臣剩几多。四皓两生元不听，故乡枉费大风歌。假号偷名只可怜，枉抛钱镈弄戈鋋。陇头燕雀应相笑，鸿鹄元来是项燕。愁看钟室劈良弓，何不当时杀蒯通。今日真王成底事，只应娥姁是英雄。蜥蜴盆边解滑稽，且分社肉饱蛾眉。刘郎最怕秋风冷，那听君言换殿帷。狗监无端荐薄情，鹴裘犊鼻帝乡尘。当时最有文君恨，不识长门买赋人。请室冤魂叫不闻，神丘隆碣谩遗文。平生词藻谁知己，腐鼠孤雏却误君。
喜李景魏就熊伯岩县尉招
作者：乐雷发
朝代：宋

长歌白石草庐深，今抱园丝就赏音。温饱不为儿辈计，行藏端在古人心。鳣鱼堂上春开帐，鸂鶒滩前夜对衾。拟挂奚囊梅下听，谪仙应共隐仙吟。
喜李景魏就熊伯岩县尉招
作者：乐雷发
朝代：宋

长歌白石草庐深，今抱园丝就赏音。
温饱不为儿辈计，行藏端在古人心。
鳣鱼堂上春开帐，鸂鶒滩前夜对衾。
拟挂奚囊梅下听，谪仙应共隠仙吟。
壶中天歌赠侯明父
作者：乐雷发
朝代：宋

盖头即可居，容膝即可安。连云大厦千万间，何如壶中别有天。壶中何所有，笔床茶灶葫芦酒。壶中何所为，目送飞鸿挥园丝。窗前祝融老僧竹，壁上九疑狂客诗。壶中主人知为谁，啖枣仙伯雪鹤姿。左揽玄微袂，笑移砥柱弄河水。右拍长房肩，饱餐麟脯倾玉舷。蓬莱山，在何处，劝君且占壶中住。不曾上列金马门，也应不识崖州路。探禹穴，浮沅湘。脚下尘土鬓上霜，我到壶中如故乡。
壶中天歌赠侯明父
作者：乐雷发
朝代：宋

盖头即可居，容膝即可安。
连云大厦千万间，何如壶中别有天。
壶中何所有，笔床茶竈葫芦酒。
壶中何所为，目送飞鸿挥园丝。
窗前祝融老僧竹，壁上九疑狂客诗。
壶中主人知为谁，啖枣仙伯雪鹤姿。
左揽玄微袂，笑移砥柱弄河水。
右拍长房肩，饱餐麟脯倾玉舷。
蓬莱山，在何处，劝君且占壶中住。
不曾上列金马门，也应不识崖州路。
探禹穴，浮沅湘。
脚下尘土鬓上霜，我到壶中如故乡。
夏日偶书
作者：乐雷发
朝代：宋
体裁：七言绝句

蜾蠃衔虫入破窗，枕书一垛竹方床。家僮偶见草头字，误认离骚是药方。
宿金滩
作者：乐雷发
朝代：宋
体裁：七言律诗

泷吏崖翁是赏音，江流泯泯对秋吟。天虾扑火帆樯晚，水狗捎鱼岛屿深。千里庭闱云满眼，十年湖海雁惊心。今宵客枕清如水，称读西山夜气箴。
寄仙巢先生钟尚书
作者：乐雷发
朝代：宋
体裁：七言律诗

吹香亭上送飞鸿，且把行藏寄蜀桐。老境只须寻远志，世途还要避沙虫。公于天地初何憾，道在丘园固未穷。曾是辕门投卷客，应怜听雪卧蕯藭。
寄吴茂远
作者：乐雷发
朝代：宋

苏公堤畔系吟驴，知在垂杨第几株。学校文章如画饼，朝廷官爵似呼卢。春吟应欠梅花在，时事曾言楮币无。惆怅湘湄分袂处，今看细雨长蘼芜。
寄吴茂远
作者：乐雷发
朝代：宋

苏公堤畔繫吟馿，知在垂杨第几株。
学校文章如画餠，朝廷官爵似呼卢。
春吟应欠梅花在，时事曾言楮币无。
惆怅湘湄分袂处，今看细雨长蘼芜。
寄戴石屏
作者：乐雷发
朝代：宋

曾到元郎吟处吟，雪蓬烟艇欠相寻。
凤鸣道国空诗句，雁到衡峯只信音。
拾橡祠边寒听雨，纫兰院裏夜分衾。
蹇馿倘遂黄花约，鸦觜敲烟共掘参。
寄戴石屏
作者：乐雷发
朝代：宋

曾到元郎吟处吟，雪蓬烟艇欠相寻。凤鸣道国空诗句，雁到衡峰只信音。拾橡祠边寒听雨，纫兰院里夜分衾。蹇驴倘遂黄花约，鸦觜敲烟共掘参。
寄李伯辉
作者：乐雷发
朝代：宋

石楼峯下寄吟身，静掩桑枢琢楚珍。
苹草青莎招隠士，暮云春树忆诗人。
门无车马多嫌僻，家有图书不似贫。
拟借大鹏揩老眼，何时尊酒得相亲。
寄李伯辉
作者：乐雷发
朝代：宋

石楼峰下寄吟身，静掩桑枢琢楚珍。蘋草青莎招隐士，暮云春树忆诗人。门无车马多嫌僻，家有图书不似贫。拟借大鹏揩老眼，何时尊酒得相亲。
寄楼居朱漕
作者：乐雷发
朝代：宋
体裁：七言律诗

住近江心古寺边，幅巾应伴浙僧閒。官衔自管金陵观，冠业多依雁宕山。出处要留青史看，功名且逐白云还。殷勤为祝楼居月，好照横舟漱碧湾。
寄萧大山兄弟
作者：乐雷发
朝代：宋

梅花好处共心期，曾撷天葩寄梦思。
兄弟自为千古计，江湖方诵二萧诗。
贪泉定喜逢廉吏，倭国何因拜老师。
剩拟寻君攀桂树，路遥谁肯借馿骑。
寄萧大山兄弟
作者：乐雷发
朝代：宋

梅花好处共心期，曾撷天葩寄梦思。兄弟自为千古计，江湖方诵二萧诗。贪泉定喜逢廉吏，倭国何因拜老师。剩拟寻君攀桂树，路遥谁肯借驴骑。
寄许介之
作者：乐雷发
朝代：宋

惹得诗名遍九州，酒徒棋伴半公侯。离骚甘隐鱼鳞屋，乐府多传鳷鹊楼。醉叶几窠藏菊径，蠹荷三亩护渔舟。中原应有楼兰国，空锁吴钩到白头。
寄许介之
作者：乐雷发
朝代：宋

惹得诗名遍九州，酒徒棋伴半公侯。
离骚甘隠鱼鳞屋，乐府多传鳷鹊楼。
醉叶几窠藏菊径，蠹荷三亩护渔舟。
中原应有楼兰国，空锁吴鈎到白头。
寄雪蓬姚使君
作者：乐雷发
朝代：宋

湘鳞六六寄相思，疏柳新蝉想别时。
今夜各听三楚雁，秋风又老一年诗。
梅花且补离骚阙，薏苡应为史笔知。
剪竹疑峯新制笛，待衝霜月访桓伊。
寄雪蓬姚使君
作者：乐雷发
朝代：宋

湘鳞六六寄相思，疏柳新蝉想别时。今夜各听三楚雁，秋风又老一年诗。梅花且补离骚阙，薏苡应为史笔知。剪竹疑峰新制笛，待冲霜月访桓伊。
寄雪蓬姚使君
作者：乐雷发
朝代：宋
体裁：古风

赠君昆吾湛卢之宝剑，青雀黄龙之巨航。悬黎垂棘之美玉，都梁笃耨之名香。佳人佳人在何处，濯足洞庭望八荒。䔾车馡馡薜芷绿，欲往从之道阻长。倚宝剑兮翼轸，胶巨航兮沅湘。玉以彰君子洁身之德，香以表骚人流世之芳。我所思兮隔秋水，天吴翕忽蛟螭翔。佳人佳人蹇谁与，爱而不见心衋伤。
小檥袁家窑竹居买酒
作者：乐雷发
朝代：宋

江绕衡门接旅津，鲤鱼风歇水粼粼。
湘醨三盏浇吟思，潇碧千竿对老身。
题笔未能行客醉，典琴不用主人贫。
隔江谁掉高名丽，满载鸬鷀捉锦鳞。
小舣袁家窑竹居买酒
作者：乐雷发
朝代：宋

江绕衡门接旅津，鲤鱼风歇水粼粼。湘醨三盏浇吟思，潇碧千竿对老身。题笔未能行客醉，典琴不用主人贫。隔江谁掉高名丽，满载鸬鹚捉锦鳞。
常宁道中怀许介之
作者：乐雷发
朝代：宋

雨过池塘路未乾，人家桑柘带春寒。野巫竖石为神像，稚子搓泥作药丸。柳下两姝争饷路，花边一犬吠征鞍。行吟不得东溪听，借砚村庐自写看。
常宁道中怀许介之
作者：乐雷发
朝代：宋

雨过池塘路未干，人家桑柘带春寒。
野巫竖石为神像，稚子搓泥作药丸。
柳下两姝争饷路，花边一犬吠征鞍。
行吟不得东溪听，借砚村庐自写看。
延真道院
作者：乐雷发
朝代：宋
体裁：七言绝句

沧流翠竹接仙扃，灵菜丹虬拱上真。拟就玄翁分半榻，閒听秋雨守庚申。
归侍
作者：乐雷发
朝代：宋
体裁：七言律诗

石田茅屋野苔春，喜对庭闱话苦辛。客路本无如意事，瘴乡难有却回身。且寻农耒耕湘雨，待看天戈洗鞑尘。门外黄旗边饷急，可堪杯酒各伤神。
怀二萧
作者：乐雷发
朝代：宋

未曾相见已相知，楚粤江山棣萼诗。每恨乾坤催我老，却于湖海识君迟。机云才藻今无几，管鲍襟期说向谁。靡靡乱山嘶瘦马，碧云日暮正相思。
怀二萧
作者：乐雷发
朝代：宋

未曾相见已相知，楚粤江山棣萼诗。
每恨干坤催我老，却于湖海识君迟。
机云才藻今无几，管鲍襟期说向谁。
靡靡乱山嘶瘦马，碧云日暮正相思。
慈氏阁
作者：乐雷发
朝代：宋
体裁：七言律诗

峥嵘梵阁碍银潢，且对畦衣问马王。落日断云连楚粤，缺钟坏像杂梁唐。英豪已往雄图歇，栋宇犹存古意荒。惆怅石湖题柱在，倚栏无句独凄凉。
戊戌冬仆客桂林雪中赵叔愚书张司业逢贾岛绝句为寄今冬对雪感而有作
作者：乐雷发
朝代：宋
体裁：七言律诗

朔风于水浸琼沙，曾共骚翁理钓槎。对酒又吟端木叶，论诗还忆款冬花。饥能驱我瓶储罄，老不饶人镜影华。拟唤扁舟寻剡叟，岭梅潇菊各天涯。
抚州偶题
作者：乐雷发
朝代：宋

金柅亭边柳拂城，春风系马酒家吟。尘埃满面无人识，却得黄鹂作赏音。
抚州偶题
作者：乐雷发
朝代：宋

金柅亭边柳拂城，春风繫马酒家吟。
尘埃满面无人识，却得黄鹂作赏音。
拟游长沙至零陵忽动归兴
作者：乐雷发
朝代：宋

拟寻禹柏过长沙，且泊愚溪问酒家。岁旱可能飞石燕，秋高还看落天虾。乾坤纳纳催霜鬓，歧路悠悠又菊花。惆怅草黄骐骥病，归心依旧绕烟霞。
拟游长沙至零陵忽动归兴
作者：乐雷发
朝代：宋

拟寻禹柏过长沙，且泊愚溪问酒家。
岁旱可能飞石燕，秋高还看落天虾。
干坤纳纳催霜鬓，歧路悠悠又菊花。
惆怅草黄骐骥病，归心依旧绕烟霞。
拟长沙访姚雪蓬至永返赋此为寄
作者：乐雷发
朝代：宋
体裁：五言律诗

今傍南轩住，应知理趣精。通书多似易，论语不言诚。拟欲听微论，犹能慰别情。江湖风浪隔，肠断楚鸿声。
新淦偶成
作者：乐雷发
朝代：宋
体裁：七言绝句

飞飞绿凤挂梅梢，犹记来时雪拥袍。今日归舟新淦路，担头稚子卖樱桃。
无题
作者：乐雷发
朝代：宋
体裁：七言绝句

大袖褒衣走浙淮，何人不识鹤山来。只今心印谁传得，自摺通书拨篆灰。
时事
作者：乐雷发
朝代：宋
体裁：五言律诗

时事如颓屋，谁堪任栋梁。国贫僧牒贱，边病檄书忙。有分忧宗社，无才出举场。未应王谢辈，挥泪送斜阳。
昭陵渡马伏波庙
作者：乐雷发
朝代：宋

功名要结后人知，马革何妨死裹尸。
汉帝可能疑薏苡，湘民却解荐江蓠。
纸钱撩乱巫分胙，粉壁阑斑客写诗。
堕水跕鸢无处问，滩头斜照晒鸬鷀。
昭陵渡马伏波庙
作者：乐雷发
朝代：宋

功名要结后人知，马革何妨死裹尸。汉帝可能疑薏苡，湘民却解荐江蓠。纸钱撩乱巫分胙，粉壁阑斑客写诗。堕水跕鸢无处问，滩头斜照晒鸬鹚。
术士醴陵丁梦荣将之舂陵有赠
作者：乐雷发
朝代：宋

看尽槐花卖卜人，窊尊且认旧碑文。只今世上无清惠，却恐元郎解笑君。绿水池边旧钓矶，何时归去濯征衣。千年城郭应无恙，祇怕风尘老令威。
术士醴陵丁梦荣将之舂陵有赠·其一
作者：乐雷发
朝代：宋
体裁：七言绝句

看尽槐花卖卜人，窊尊且认旧碑文。只今世上无清惠，却恐元郎解笑君。
术士醴陵丁梦荣将之舂陵有赠·其二
作者：乐雷发
朝代：宋
体裁：七言绝句

绿水池边旧钓矶，何时归去濯征衣。千年城郭应无恙，祇怕风尘老令威。
栎闸吴大帝庙
作者：乐雷发
朝代：宋
体裁：七言律诗

赤壁濡须事已虚，且依栎闸酹芳壶。九原尚拟吞铜雀，千载今惟记赤乌。湘浦有人修旧祀，荆州无地展雄图。定知斫案英灵在，閒对祠前洗湛卢。
桂林岁晚忆钟尚书
作者：乐雷发
朝代：宋
体裁：七言绝句

尘满湘翁薜荔衣，江湖岁晚鬓成丝。桂州杨五今何处，雪片梅花枉费诗。
桂林怀李景魏
作者：乐雷发
朝代：宋

阳华万叠云，无计得相寻。所学皆时好，何人知尔心。莎城百粤远，雪峤一翁吟。已是怀人极，天寒奈水深。
桂林怀李景魏
作者：乐雷发
朝代：宋

阳华万迭云，无计得相寻。
所学皆时好，何人知尔心。
莎城百粤远，雪峤一翁吟。
已是怀人极，天寒奈水深。
桂林送人之琼州招捕海寇
作者：乐雷发
朝代：宋

訾家洲畔路，别尔苦匆匆。说剑令人喜，耽吟与我同。旌旗枫鬼雨，舟楫鲎箄风。想到琼峰顶，题诗更纪功。
桂林送人之琼州招捕海寇
作者：乐雷发
朝代：宋

訾家洲畔路，别尔苦怱怱。
说剑令人喜，耽吟与我同。
旌旗枫鬼雨，舟楫鲎簰风。
想到琼峯顶，题诗更纪功。
梦访刘漫堂曾雪巢二先生
作者：乐雷发
朝代：宋
体裁：五言律诗

前辈风流歇，江湖欠赏音。向期行古道，谁解识余心。月浸金坛冷，云归玉笥深。潇湘风雨夜，空得梦相寻。
次韵史主簿雨夜见寄
作者：乐雷发
朝代：宋
体裁：五言律诗

水长许由溪，春寒入竹扉。几人听夜雨，惟我怯单衣。树罅青灯耿，篱根白菌肥。明朝有忙事，推枕问渔矶。
次韵李监丞同刘玉渊游七泉
作者：乐雷发
朝代：宋

世变如流水，前哲嗟逝川。良牧隆化本，访古漫叟泉。念兹名泉意，感彼末俗偏。渊窦与嵌臼，杖屦聊回旋。不识漫叟心，曷诵漫叟篇。恻念轸苍氓，溥泽同一天。蚁聚与羔跪，命义当亦坚。回邪乃败德，毋以己欲专。夸士五鼎辱，穹爵或自镌。临流叹浇风，薄言倾酒船。浸泉旌吾志，冻泉存旧传。潓？涍汸淔，铭石昭万年。无限感发人，黜指敲墨毡。岁月亦云久，古迹埋尘烟。泉根石已泐，泉上树欲仙。森戟呵虎士，谁能听潺湲。理义著今古，贵贱俱荒阡。今公七泉游，陵谷尚未迁。励俗振古道，兹诵恶曲圆。刘侯同襟期，赓唱挥彩椽。漫叟诚有知，骑鲸跃层渊。彼哉贼君父，圆曲工求权。厉民恣屠斮，巧宦勤攀缘。安得激七泉，布作化雨宣。
次韵李监丞同刘玉渊游七泉
作者：乐雷发
朝代：宋
体裁：古风

世变如流水，前哲嗟逝川。良牧隆化本，访古漫叟泉。念兹名泉意，感彼末俗偏。渊窦与嵌臼，杖屦聊回旋。不识漫叟心，曷诵漫叟篇。恻念轸苍氓，溥泽同一天。蚁聚与羔跪，命义当亦坚。回邪乃败德，毋以己欲专。夸士五鼎辱，穹爵或自镌。临流叹浇风，薄言倾酒船。浸泉旌吾志，冻泉存旧传。潓�涍汸淔，铭石昭万年。无限感发人，黜指敲墨毡。岁月亦云久，古迹埋尘烟。泉根石已泐，泉上树欲仙。森戟呵虎士，谁能听潺湲。理义著今古，贵贱俱荒阡。今公七泉游，陵谷尚未迁。励俗振古道，兹诵恶曲圆。刘侯同襟期，赓唱挥彩椽。漫叟诚有知，骑鲸跃层渊。彼哉贼君父，圆曲工求权。厉民恣屠斮，巧宦勤攀缘。安得激七泉，布作化雨宣。
次韵李监丞同刘玉渊游七泉
作者：乐雷发
朝代：宋

世变如流水，前哲嗟逝川。
良牧隆化本，访古漫叟泉。
念兹名泉意，感彼末俗偏。
渊窦与嵌臼，杖屦聊回旋。
不识漫叟心，曷诵漫叟篇。
恻念轸苍氓，溥泽同一天。
蚁聚与羔跪，命义当亦坚。
回邪乃败德，毋以己欲专。
夸士五鼎辱，穹爵或自镌。
临流叹浇风，薄言倾酒船。
浸泉旌吾志，冻泉存旧传。
潓𣷡涍汸淔，铭石昭万年。
无限感发人，黜指敲墨毡。
岁月亦云久，古迹埋尘烟。
泉根石已泐，泉上树欲仙。
森戟呵虎士，谁能听潺湲。
理义着今古，贵贱俱荒阡。
今公七泉游，陵谷尚未迁。
励俗振古道，兹诵恶曲圆。
刘侯同襟期，赓唱挥彩椽。
漫叟诚有知，骑鲸跃层渊。
彼哉贼君父，圆曲工求权。
厉民恣屠斮，巧宦勤攀缘。
安得激七泉，布作化雨宣。
次韵李监丞城西纪游
作者：乐雷发
朝代：宋

叫舜问寥阔，咏濂涤尘嚣。
驾言城西游，慨彼往哲遥。
仪凤不可呼，鴐鹅浴清潇。
怀哉光风杳，蕙若吹凉飈。
苍梧陇云愁，康庐草木雕。
岂无人希周，亦有文规姚。
占毕末学阻，俗薄神理销。
沿流浮伊洛，泝源窥羲尧。
执中与太极，万古瞻魁杓。
察微笃强力，贤圣诚匪辽。
舜宫翳灌木，濂塾栖丛苕。
观乎纪游作，悟彼进学条。
兰卮娱才彦，岂谓磊魂浇。
得深清赏惬，理胜英藻超。
揆予果何为，农野勤耕穮。
景迫昧见道，曷奉德化昭。
次韵李监丞城西纪游
作者：乐雷发
朝代：宋

叫舜问寥阔，咏濂涤尘嚣。驾言城西游，慨彼往哲遥。仪凤不可呼，鴐鹅浴清潇。怀哉光风杳，蕙若吹凉飙。苍梧陇云愁，康庐草木彫。岂无人希周，亦有文规姚。佔毕末学阻，俗薄神理销。沿流浮伊洛，溯源窥羲尧。执中与太极，万古瞻魁杓。察微笃强力，贤圣诚匪辽。舜宫翳灌木，濂塾栖丛苕。观乎纪游作，悟彼进学条。兰卮娱才彦，岂谓磊魂浇。得深清赏惬，理胜英藻超。揆予果何为，农野勤耕穮。景迫昧见道，曷奉德化昭。
次韵李监丞月夕闵雨
作者：乐雷发
朝代：宋

穜稑旱欲槁，蒺藜秋向荣。哲匠轸民瘵，慨此疚魂明。蓐收正秋敛，肥？何纵横。仰霄■蟾曜，聆垤伫鹳鸣。彼美玩华光，芳樽酌兰生。崇榭歌窈窕，秀质罗辎軿。节序孰不欢，宅生念匪轻。同袍正焦灼，对酒何忍倾。恤喜限惛智，同兹感阴晴。淰淰山云起，策策林飙惊。企彼天瓢润，弭此农槔声。崇情发翰墨，赏心谢筹觥。溥泽乃夙念，穹爵岂所营。荣贱有异分，感兹友岩耕。
次韵李监丞月夕闵雨
作者：乐雷发
朝代：宋
体裁：古风

穜稑旱欲槁，蒺藜秋向荣。哲匠轸民瘵，慨此疚魂明。蓐收正秋敛，肥�何纵横。仰霄■蟾曜，聆垤伫鹳鸣。彼美玩华光，芳樽酌兰生。崇榭歌窈窕，秀质罗辎軿。节序孰不欢，宅生念匪轻。同袍正焦灼，对酒何忍倾。恤喜限惛智，同兹感阴晴。淰淰山云起，策策林飙惊。企彼天瓢润，弭此农槔声。崇情发翰墨，赏心谢筹觥。溥泽乃夙念，穹爵岂所营。荣贱有异分，感兹友岩耕。
次韵李监丞月夕闵雨
作者：乐雷发
朝代：宋

穜稑旱欲槁，蒺藜秋向荣。
哲匠轸民瘵，慨此疚魂明。
蓐收正秋敛，肥𧔥何纵横。
仰霄𥉻蟾曜，聆垤伫鹳鸣。
彼美玩华光，芳罇酌兰生。
崇榭歌窈窕，秀质罗辎軿。
节序孰不欢，宅生念匪轻。
同袍正焦灼，对酒何忍倾。
恤喜限惛智，同兹感阴晴。
淰淰山云起，策策林飈惊。
企彼天瓢润，弭此农槔声。
崇情发翰墨，赏心谢筹觥。
溥泽乃夙念，穹爵岂所营。
荣贱有异分，感兹友岩耕。
次韵熊云瀑秋夜见寄
作者：乐雷发
朝代：宋

吟落秋窗烛灺红，想弹九辩入丝桐。荃衡岂不如葵菽，谁继豳风补楚风。叫彻苍梧望八荒，暮云秋客各凄凉。此情未许旁人会，愁绝中庭月一方。
次韵熊云瀑秋夜见寄·其一
作者：乐雷发
朝代：宋

吟落秋窗烛灺红，想弹九辩入丝桐。荃衡岂不如葵菽，谁继豳风补楚风。
次韵熊云瀑秋夜见寄·其一
作者：乐雷发
朝代：宋

吟落秋窗烛炧红，想弹九辩入丝桐。
荃衡岂不如葵菽，谁继豳风补楚风。
次韵熊云瀑秋夜见寄·其二
作者：乐雷发
朝代：宋
体裁：七言绝句

叫彻苍梧望八荒，暮云秋客各凄凉。此情未许旁人会，愁绝中庭月一方。
江华送熊清父游广州时予有衡阳之役
作者：乐雷发
朝代：宋
体裁：七言律诗

邂逅阳华且酒壶，海鹏衡雁各征途。閒身俱被饥寒役，老境还堪离别无。乡梦定应思款段，客吟何用说娵隅。曾从仙叟参玄诀，好访安期采涧蒲。
汴堤柳
作者：乐雷发
朝代：宋

万缕春风窣汴堤，锦帆何处柳空垂。流莺应有儿孙在，问著隋朝总不知。
汴堤柳
作者：乐雷发
朝代：宋

万缕春风窣汴堤，锦帆何处柳空垂。
流鶑应有儿孙在，问着隋朝总不知。
滕王阁下赋
作者：乐雷发
朝代：宋

越？蜀艇乱相偎，风饱千帆带雨开。阁上鸣銮今已往，江头飞鹜只堪哀。柳汀絮满河豚贱，桃坞花残石首来。应接溪山吾不暇，自怜白发欠诗才。
滕王阁下赋
作者：乐雷发
朝代：宋
体裁：七言律诗

越�蜀艇乱相偎，风饱千帆带雨开。阁上鸣銮今已往，江头飞鹜只堪哀。柳汀絮满河豚贱，桃坞花残石首来。应接溪山吾不暇，自怜白发欠诗才。
滕王阁下赋
作者：乐雷发
朝代：宋

越𦨰蜀艇乱相偎，风饱千帆带雨开。
阁上鸣銮今已往，江头飞鹜只堪哀。
柳汀絮满河豚贱，桃坞花残石首来。
应接溪山吾不暇，自怜白髮欠诗才。
演教寺吊楼居朱漕
作者：乐雷发
朝代：宋

罗带江头蜕绣衣，人归香草谢家池。祇今玉树埋何处，惆怅僧房认得诗。穿冢难酬地下知，逢人多说项斯诗。今朝痛洒西州泪，万里梅花欲放时。
演教寺吊楼居朱漕史主簿以授庵习稿见示敬题其后并寄张宗瑞·其一
作者：乐雷发
朝代：宋
体裁：七言绝句

姜夔荒冢白蘋深，鸑鷟无声结绿沈。拟向鄱阳寻后杜，只招张叟听君吟。
演教寺弔楼居朱漕·其一
作者：乐雷发
朝代：宋
体裁：七言绝句

罗带江头蜕绣衣，人归香草谢家池。祇今玉树埋何处，惆怅僧房认得诗。
演教寺弔楼居朱漕·其二
作者：乐雷发
朝代：宋
体裁：七言绝句

穿冢难酬地下知，逢人多说项斯诗。今朝痛洒西州泪，万里梅花欲放时。
濂溪书院吊曾景建
作者：乐雷发
朝代：宋

太极楼头霁月寒，断弦绿绮不堪弹。窗前自长濂溪草，泽畔还枯正则兰。苍野骚魂惟我吊，乌台诗案倩谁刊。伤心空有金陵集，留与江湖洒泪看。
濂溪书院弔曾景建
作者：乐雷发
朝代：宋

太极楼头霁月寒，断弦绿绮不堪弹。
窗前自长濂溪草，泽畔还枯正则兰。
苍野骚魂惟我弔，乌台诗案倩谁刊。
伤心空有金陵集，留与江湖洒泪看。
甲午社日客桂林
作者：乐雷发
朝代：宋

卮酒豚蹄客裏欢，石尤风紧枲衣单。
东阳病骨如鹦鹉，最怯南州社日寒。
甲午社日客桂林
作者：乐雷发
朝代：宋

卮酒豚蹄客里欢，石尤风紧枲衣单。东阳病骨如鹦鹉，最怯南州社日寒。
疏拙
作者：乐雷发
朝代：宋

越冠齐瑟事皆非，疏拙惟甘与世违。客路莺花愁里看，故山烟雨梦中归。采薇有备淮南静，移粟无谋浙右饥。纳纳乾坤须俊杰，湘翁祇合制荷衣。
疏拙
作者：乐雷发
朝代：宋

越冠齐瑟事皆非，疏拙惟甘与世违。
客路鶑花愁裏看，故山烟雨梦中归。
采薇有备淮南静，移粟无谋浙右饥。
纳纳干坤须俊杰，湘翁祇合制荷衣。
登江华寒亭
作者：乐雷发
朝代：宋

到此脚跟酸，千峯迥不看。
年深碑字浅，日薄树阴寒。
石罅巢蜂乳，篱根堕鸟残。
爱吟还畏崄，不敢倚栏干。
登江华寒亭
作者：乐雷发
朝代：宋

到此脚跟酸，千峰迥不看。年深碑字浅，日薄树阴寒。石罅巢蜂乳，篱根堕鸟残。爱吟还畏崄，不敢倚栏干。
登潭州怀雪蓬姚使君
作者：乐雷发
朝代：宋

贾井裴亭遍短筇，红尘归骑又匆匆。我寻桂树吟招隐，君对莲花诵易通。今日江山劳别梦，他年灯火课新功。濂溪最念初平老，恨听连床话未终。
登潭州怀雪蓬姚使君
作者：乐雷发
朝代：宋

贾井裴亭遍短筇，红尘归骑又匆匆。
我寻桂树吟招隠，君对莲花诵易通。
今日江山劳别梦，他年灯火课新功。
濂溪最念初平老，恨听连床话未终。
登濂溪太极楼
作者：乐雷发
朝代：宋

岑楼跨层崖，灌木翳颓沼。旷哉宇宙心，况兹展遐眺。前哲日以远，川麓被文藻。芳甸馥荃蘅，江渚杂凫鸟。亭亭沼中莲，冉冉庭下草。扣寂参太极，抚化领众妙。俗薄神理乖，力柔圣途杳。英英考亭翁，反心会天奥。万里粲良言，一诚贯元造。勖哉登楼人，毕景尽此道。深根复深根，笃行以为宝。
登濂溪太极楼
作者：乐雷发
朝代：宋

岑楼跨层崖，灌木翳颓沼。
旷哉宇宙心，况兹展遐眺。
前哲日以远，川麓被文藻。
芳甸馥荃蘅，江渚杂鳬鸟。
亭亭沼中莲，冉冉庭下草。
扣寂参太极，抚化领众妙。
俗薄神理乖，力柔圣途杳。
英英考亭翁，反心会天奥。
万里粲良言，一诚贯元造。
勖哉登楼人，毕景尽此道。
深根復深根，笃行以为宝。
秋夜感怀
作者：乐雷发
朝代：宋

溽露沾灌莽，华月流高旻。吟啸嘉此夜，抚化悲萧辰。萧辰何所悲，游子多苦辛。道峻壮力谢，业遥昌志湮。玄鬓日以变，丰景将遂沦。堪舆一大宅，羲娥为旅人。卉木互荣落，蛬蟀何吟呻。气随稚耄变，理胜恤喜均。反性乐天爵，测化葆道真。抚卷慨往哲，芳猷邈难亲。
秋夜感怀
作者：乐雷发
朝代：宋

溽露霑灌莽，华月流高旻。
吟啸嘉此夜，抚化悲萧辰。
萧辰何所悲，游子多苦辛。
道峻壮力谢，业遥昌志湮。
玄鬓日以变，丰景将遂沦。
堪舆一大宅，羲娥为旅人。
卉木互荣落，蛬蟀何吟呻。
气随稚耄变，理胜恤喜均。
反性乐天爵，测化葆道真。
抚卷慨往哲，芳猷邈难亲。
秋日行村路
作者：乐雷发
朝代：宋
体裁：七言绝句

儿童篱落带斜阳，豆荚姜芽社肉香。一路稻花谁是主，红蜻蜓伴绿螳螂。
罪言
作者：乐雷发
朝代：宋
体裁：七言律诗

愁杀潇滨虮虱臣，乱山斜照独含情。人才不似深衣古，国势如何楮币轻。石燕未苏湘国旱，木牛那济蜀川兵。幸无杜老流离苦，切莫吟诗到北征。
胡料院出示车攻图仍索俚作
作者：乐雷发
朝代：宋

九壤卧龙呼不起，乳臭谈兵空满耳。
书生未识玉帐经，且抱此图究终始。
姬家出车咏，嬴家小戎诗。
卫家武刚扞突骑，马家偏厢走羌夷。
只今车阵无人识，天狗横空洒腥血。
胡人以鞍马为家，谁遇奔衝展奇策。
豫章先生今孔明，胸中森罗万甲兵。
天衡地轴妙绝识，内阵外阵何纵横。
千枝绿沈列虓虎，万臂黄閒张白羽。
人言险野难用车，公独规模掩前古。
车攻图，车攻说，八采眉前曾进彻。
世人苦谤陈涛斜，却向齐门空鼓瑟。
今朝朱轓富川头，绝江以北瞻神州。
李纲政要讲车战，南渡勋业应可收。
泾水黄，铁山碎，双轮快碾幽燕地。
朗诵先王復古篇，他时此笔犹能继。
胡料院出示车攻图仍索俚作
作者：乐雷发
朝代：宋

九壤卧龙呼不起，乳臭谈兵空满耳。书生未识玉帐经，且抱此图究终始。姬家出车咏，嬴家小戎诗。卫家武刚捍突骑，马家偏厢走羌夷。只今车阵无人识，天狗横空洒腥血。胡人以鞍马为家，谁遇奔冲展奇策。豫章先生今孔明，胸中森罗万甲兵。天衡地轴妙绝识，内阵外阵何纵横。千枝绿沈列虓虎，万臂黄閒张白羽。人言险野难用车，公独规模掩前古。车攻图，车攻说，八采眉前曾进彻。世人苦谤陈涛斜，却向齐门空鼓瑟。今朝朱轓富川头，绝江以北瞻神州。李纲政要讲车战，南渡勋业应可收。泾水黄，铁山碎，双轮快碾幽燕地。朗诵先王复古篇，他时此笔犹能继。
舜祠送桂林友人
作者：乐雷发
朝代：宋
体裁：七言律诗

尧山分手舜山逢，呼酒旗亭两鬓蓬。客思且须论契阔，诗交应不计穷通。儿曹富贵秋烟外，前辈风流落叶中。明日吟船又何处，渡江衣冷荻花风。
苏莹中先往新淦过新喻访之不遇赋诗为寄
作者：乐雷发
朝代：宋
体裁：七言律诗

玉笥山前水拍空，知君何处系吟篷。敢轻奇士题凡鸟，漫有忧心咏阜螽。沅芷澧兰犹可寄，江云渭树苦难同。门前草木皆诗卷，独倚筼筜啸晚风。
苏莹中先往新淦过新喻访之不遇赋诗为寄
作者：乐雷发
朝代：宋

玉笥山前水拍空，知君何处繫吟篷。
敢轻奇士题凡鸟，漫有忧心咏阜螽。
沅芷澧兰犹可寄，江云渭树苦难同。
门前草木皆诗卷，独倚篔筜啸晚风。
萍乡和王尧章韵
作者：乐雷发
朝代：宋
体裁：七言绝句

征衲无人补旧绵，萧条客枕楚萍边。拨残石炭西窗冷，却忆山家榾柮烟。
萍乡病渴
作者：乐雷发
朝代：宋
体裁：七言绝句

犬子无从典鹔鹴，荒村忍渴望潇湘。楚王萍实甜如蜜，不许诗人取次尝。
袁家渴泊舟
作者：乐雷发
朝代：宋

往事谁能问水滨，停桡仍是薄西曛。樵渔空自存袁姓，凫雁何应识柳文。钓艇分灯归客艇，岭云拖雨接溪云。楩楠兰芷今何在，空使行人误旧闻。
袁家渴泊舟
作者：乐雷发
朝代：宋

往事谁能问水滨，停桡仍是薄西曛。
樵渔空自存袁姓，鳬雁何应识柳文。
钓艇分灯归客艇，岭云拖雨接溪云。
楩楠兰芷今何在，空使行人误旧闻。
訾家洲
作者：乐雷发
朝代：宋
体裁：七言律诗

竹坞松湾遍履痕，断碑无首野苔昏。江山应识前贤事，裴柳今存几世孙。岛雾海霞留古意，春猿秋鹤冷骚魂。何人会得登临意，閒嚼梅花伴酒尊。
记萧大山父子
作者：乐雷发
朝代：宋
体裁：七言律诗

仙桂灵椿各典刑，飘飘姿韵激天鲸。家传八叶盐梅种，诗接三苏父子名。四海尽将看县谱，一堂那许与文盟。尘埃不敢相亲炙，且汲渝溪濯客缨。
许介之以丞相周益公所书古乐府四篇见寄敬题其后
作者：乐雷发
朝代：宋
体裁：七言律诗

纸上珊瑚间木难，曾敲黄阁卸吟鞍。赏音今有平园否，得句堪寻岣嵝刊。鹦鹉夜栖金屋冷，的卢秋战玉关寒。春风归雁那知己，寄与深宫绝塞看。
许介之馆仆于东溪临发赠别
作者：乐雷发
朝代：宋

洗耳泉头漱晚凉，西风衣袂水花香。
酒边豪气横荆楚，灯下清谈杂晋唐。
天地每穷真俊杰，山林偏有好文章。
试拈茹草同君舞，后夜闻鷄月满床。
许介之馆仆于东溪临发赠别
作者：乐雷发
朝代：宋

洗耳泉头漱晚凉，西风衣袂水花香。酒边豪气横荆楚，灯下清谈杂晋唐。天地每穷真俊杰，山林偏有好文章。试拈茹草同君舞，后夜闻鸡月满床。
访伯父幽居
作者：乐雷发
朝代：宋

对坐如禅舍，閒烧石乳香。
书看新讲义，药问未传方。
仆语梅花裏，僧经竹案傍。
题诗吾岂敢，窗户半吟章。
访伯父幽居
作者：乐雷发
朝代：宋

对坐如禅舍，閒烧石乳香。书看新讲义，药问未传方。仆语梅花里，僧经竹案傍。题诗吾岂敢，窗户半吟章。
访菊花山人沈庄可
作者：乐雷发
朝代：宋

网尽珊瑚采尽珠，只餐秋菊养诗臞。永嘉同社声名在，乾道遗民行辈孤。我恨朱门无食客，君言青史有穷儒。饥寒正用昌吾道，且对钤冈共撚须。
访菊花山人沈庄可
作者：乐雷发
朝代：宋

网尽珊瑚采尽珠，只餐秋菊养诗臞。
永嘉同社声名在，干道遗民行辈孤。
我恨朱门无食客，君言青史有穷儒。
饥寒正用昌吾道，且对钤冈共捻鬚。
访表叔李竹斋
作者：乐雷发
朝代：宋
体裁：五言律诗

门庭接豆根，吟避市尘喧。每爱诗无敌，应知学有源。云山供俎豆，笔砚长儿孙。愧我相过数，秋风酒一尊。
访赵愚斋不遇谒者云入幕抵晚方归因成一绝奉寄
作者：乐雷发
朝代：宋

雪片梅花满砚池，芙蓉幕裏客归迟。
今朝解了公家事，尽听辕门报酉时。
访赵愚斋不遇谒者云入幕抵晚方归因成一绝奉寄
作者：乐雷发
朝代：宋

雪片梅花满砚池，芙蓉幕里客归迟。今朝解了公家事，尽听辕门报酉时。
读李羣玉集·其一
作者：乐雷发
朝代：宋

光顺门前繫马吟，弘文馆裏翠云春。
却怜白首河西尉，枉作蓬莱献赋人。
读李群玉集
作者：乐雷发
朝代：宋

光顺门前系马吟，弘文馆里翠云春。却怜白首河西尉，枉作蓬莱献赋人。捐玦江头弄钓舟，兰花杜若满芳洲。如何才子无骚思，只咏蔷薇与石榴。
读李群玉集·其一
作者：乐雷发
朝代：宋

光顺门前系马吟，弘文馆里翠云春。却怜白首河西尉，枉作蓬莱献赋人。
读李群玉集·其二
作者：乐雷发
朝代：宋
体裁：七言绝句

捐玦江头弄钓舟，兰花杜若满芳洲。如何才子无骚思，只咏蔷薇与石榴。
读繫年录
作者：乐雷发
朝代：宋
体裁：七言律诗

娄敬金缯满去辀，便看雷雨润遐陬。诸贤自抗排云议，宰相方深偃月谋。湘国乍闻悲鵩鸟，秣陵还听唱符鸠。九原晏老君知否，搔首青编恨未休。
谒山斋先生易尚书
作者：乐雷发
朝代：宋
体裁：七言律诗

淳熙人物到嘉熙，听说山斋亦白髭。文字尽传融水后，精神如战辟雍时。灵椿终不争朝菌，蓍草惟堪养寿龟。细嚼梅花看总义，只应姬老是相知。
谒张兵部时守临江新除湖南仓
作者：乐雷发
朝代：宋

东皇太一待新诗，共喜星槎泝楚涯。
父老尽将看鸑鷟，使君应不问狐狸。
江头芳杜催行色，境内甘棠有去思。
细读诏书搔短髮，瓣香那识帝王师。
谒张兵部时守临江新除湖南仓
作者：乐雷发
朝代：宋

东皇太一待新诗，共喜星槎溯楚涯。父老尽将看鸑鷟，使君应不问狐狸。江头芳杜催行色，境内甘棠有去思。细读诏书搔短发，瓣香那识帝王师。
谒李梅亭
作者：乐雷发
朝代：宋

九拔鲸牙气贯虹，玉堂归只守文穷。世无真魏扶吾道，人以乾淳望此翁。大地精灵藏笔下，国家命脉寄山中。缊袍羸驷崇仁路，正拟登门听击蒙。
谒李梅亭
作者：乐雷发
朝代：宋

九拔鲸牙气贯虹，玉堂归只守文穷。
世无真魏扶吾道，人以干淳望此翁。
大地精灵藏笔下，国家命脉寄山中。
缊袍羸驷崇仁路，正拟登门听击蒙。
谢杨孟溪县丞惠以章墨
作者：乐雷发
朝代：宋

白首侯芭蜀江边，曾向君家传太玄。射熊草赋留残墨，想应当日还渠得。飘零萧洒几世孙，解得胶法舂玄云。物理往来元莫测，后世子孙还旧璧。君家所有更赠君，君还赠我何殷勤。感君殷勤复三叹，努力西窗磨铁砚。太玄难深吾不为，愿写诚斋易传探玄机。
谢杨孟溪县丞惠以章墨
作者：乐雷发
朝代：宋

白首侯芭蜀江边，曾向君家传太玄。
射熊草赋留残墨，想应当日还渠得。
飘零萧洒几世孙，解得胶法舂玄云。
物理往来元莫测，后世子孙还旧璧。
君家所有更赠君，君还赠我何殷勤。
感君殷勤復三叹，努力西窗磨铁砚。
太玄难深吾不为，愿写诚斋易传探玄机。
赠别陈东甫呈尚书钟公
作者：乐雷发
朝代：宋

洞庭濯足共题诗，今听骊驹话别离。泣玉可能悲卞子，买金只合铸钟期。荷盘剪绿须栖鹭，䳷顶分丝补接䍦。斗酒彘肩聊自壮，古来骚客例寒饥。
赠别陈东甫呈尚书钟公
作者：乐雷发
朝代：宋

洞庭濯足共题诗，今听骊驹话别离。
泣玉可能悲卞子，买金只合铸钟期。
荷盘翦绿须栖鹭，䳷顶分丝补接䍦。
斗酒彘肩聊自壮，古来骚客例寒饥。
赠吴季诗
作者：乐雷发
朝代：宋
体裁：七言绝句

燕子楼头一曲春，曾骑骄马掷黄金。如今世事漫头雪，破屋孤灯忍冻吟。
赠李伯辉家谱诗
作者：乐雷发
朝代：宋

盪寇将军后，唐朝李郤家。
绿华双荐者，况复古今夸。
赠李伯辉家谱诗
作者：乐雷发
朝代：宋

荡寇将军后，唐朝李郄家。
绿华双荐者，况復古今夸。
赠李伯辉家谱诗
作者：乐雷发
朝代：宋

荡寇将军后，唐朝李郤家。绿华双荐者，况复古今誇。
赠江华熊伯岩
作者：乐雷发
朝代：宋
体裁：七言律诗

堂萱营柳伴吟哦，黄绶仙翁鬓未皤。对客不矜名第贵，输心惟在简编多。江头鲂鲤香晨膳，境内鸱枭冷夜窠。湘国诗盟今寂寞，衰颓犹喜识阴何。
赠衡山侯霖
作者：乐雷发
朝代：宋
体裁：七言律诗

家住衡山茗坞深，轩辕道士是知音。窊尊酒好聊同醉，石鼎诗难莫浪吟。雨外虺隤寒食路，花边格磔故乡心。却怀世上扬雄少，肠断侯芭何处寻。
赵司法诗集自题近道盖取工部所贻元隐居诗中语也因书二绝
作者：乐雷发
朝代：宋

和遍陶翁饮酒诗，醉笼天地入鸱夷。细看官爵成何物，肯带奚囊过九疑。浣花骚伯杳难□，世上宁无元隐居。读罢君诗三叹息，断弦绿绮定何如。
赵司法诗集自题近道盖取工部所贻元隐居诗中语也因书二绝·其二
作者：乐雷发
朝代：宋

浣花骚伯杳难□，世上宁无元隐居。读罢君诗三叹息，断弦绿绮定何如。
赵司法诗集自题近道盖取工部所贻元隠居诗中语也因书二绝·其一
作者：乐雷发
朝代：宋
体裁：七言绝句

和遍陶翁饮酒诗，醉笼天地入鸱夷。细看官爵成何物，肯带奚囊过九疑。
赵司法诗集自题近道盖取工部所贻元隠居诗中语也因书二绝·其二
作者：乐雷发
朝代：宋

浣花骚伯杳难□，世上宁无元隠居。
读罢君诗三叹息，断弦绿绮定何如。
送丁少卿自桂帅移镇西蜀
作者：乐雷发
朝代：宋

琼海收兵玉帐閒，又移斋舰泝涪湾。
三边形势全凭蜀，四路封疆半是山。
魏将旧闻侵剑阁，汉兵今欲卷函关。
细倾瑞露论西事，想在元戎指画间。
送丁少卿自桂帅移镇西蜀
作者：乐雷发
朝代：宋

琼海收兵玉帐閒，又移斋舰溯涪湾。三边形势全凭蜀，四路封疆半是山。魏将旧闻侵剑阁，汉兵今欲卷函关。细倾瑞露论西事，想在元戎指画间。
送友人之辰州觐省
作者：乐雷发
朝代：宋
体裁：七言律诗

跕鸢东畔瘴云低，山径如梯去马迟。正则自吟皇树颂，广微惟诵白华诗。春风采药桃花国，落日寻碑薏苡祠。觅得丹砂能寄否，溪亭送客鬓毛衰。
送友人游昭州呈陈谦之佥判
作者：乐雷发
朝代：宋

阆仙去补荔支谱，梅谷归呈飞鹜秋。惟有瓜坡共君在，马蹄何苦又昭州。道乡牵损衮龙衣，谪堕天涯咏楚蓠。莫放蹇驴游别处，拾青阁下有残碑。鹏运堂前话别愁，菭蘠三度楚江秋。近怀莫向元龙道，问舍求田是□头。
送友人游昭州呈陈谦之佥判·其一
作者：乐雷发
朝代：宋
体裁：七言绝句

阆仙去补荔支谱，梅谷归呈飞鹜秋。惟有瓜坡共君在，马蹄何苦又昭州。
送友人游昭州呈陈谦之佥判·其三
作者：乐雷发
朝代：宋
体裁：七言绝句

鹏运堂前话别愁，菭蘠三度楚江秋。近怀莫向元龙道，问舍求田是□头。
送友人游昭州呈陈谦之佥判·其二
作者：乐雷发
朝代：宋

道乡牵损衮龙衣，谪堕天涯咏楚蓠。
莫放蹇馿游别处，拾青阁下有残碑。
送友人游昭州呈陈谦之佥判·其二
作者：乐雷发
朝代：宋

道乡牵损衮龙衣，谪堕天涯咏楚蓠。莫放蹇驴游别处，拾青阁下有残碑。
送史主簿之鄂就辟
作者：乐雷发
朝代：宋

囊中秋卷逼唐贤，门外侯芭问太玄。才大岂堪栖枳棘，官清应只友兰荃。湘行又泛君山月，淮绩曾冲赤壁烟。拟借从君新句看，试寻黄帽寄纲船。宦途捷径在三边，且住吟船赠马鞭。壮士苦无横草志，将军还用撒花钱。鞑兵犹未回燕鸭，蜀耗何应问杜鹃。今日送君无别话，看随郤縠洗狼烟。
送史主簿之鄂就辟·其一
作者：乐雷发
朝代：宋

囊中秋卷逼唐贤，门外侯芭问太玄。才大岂堪栖枳棘，官清应只友兰荃。湘行又泛君山月，淮绩曾冲赤壁烟。拟借从君新句看，试寻黄帽寄纲船。
送史主簿之鄂就辟·其一
作者：乐雷发
朝代：宋

囊中秋卷逼唐贤，门外侯芭问太玄。
才大岂堪栖枳棘，官清应只友兰荃。
湘行又泛君山月，淮绩曾衝赤壁烟。
拟借从君新句看，试寻黄帽寄纲船。
送史主簿之鄂就辟·其二
作者：乐雷发
朝代：宋

宦途捷径在三边，且住吟船赠马鞭。
壮士苦无横草志，将军还用撒花钱。
鞑兵犹未回燕鸭，蜀耗何应问杜鹃。
今日送君无别话，看随郄縠洗狼烟。
送史主簿之鄂就辟·其二
作者：乐雷发
朝代：宋

宦途捷径在三边，且住吟船赠马鞭。壮士苦无横草志，将军还用撒花钱。鞑兵犹未回燕鸭，蜀耗何应问杜鹃。今日送君无别话，看随郤縠洗狼烟。
送广州刘叔治倅钦州兼守事
作者：乐雷发
朝代：宋
体裁：七言律诗

天涯亭畔拥提屏，丹荔黄柑满去程。皂盖却迎新别驾，碧幢应忆老先生。象蹄印雨归蛮国，鲸鬣掀潮撼海城。曾是乡贤分守处，试寻醉石共题名。
送李公洛游临武
作者：乐雷发
朝代：宋
体裁：七言律诗

岭梅潇菊两关情，岁晚江湖载酒行。客路欲依严挺子，瘴乡已老少游兄。瓦盆且话田家事，肉食谁通钝汉名。惆怅韩张亭畔路，雪鞭风帽又东征。
送李焕云赴恭城主簿
作者：乐雷发
朝代：宋
体裁：七言律诗

恭城山水接三湘，应觉他乡是故乡。官况不妨栖枳棘，客程还见食槟榔。寒暄未定宜加爱，事业无穷要自强。千古忠魂如可问，试吟雏井漱吟肠。
送桂帅钟尚书赴召
作者：乐雷发
朝代：宋

老依牙纛捻吟髭，又折梅花话别思。
五岭不遮鸾凤诏，四方都诵鳟鲂诗。
人才晋魏凋零后，国事江淮倥偬时。
頼有老臣经济在，快呼桂醑饯篙师。
送桂帅钟尚书赴召
作者：乐雷发
朝代：宋

老依牙纛撚吟髭，又折梅花话别思。五岭不遮鸾凤诏，四方都诵鳟鲂诗。人才晋魏凋零后，国事江淮倥偬时。赖有老臣经济在，快呼桂醑饯篙师。
送欧阳平仲起郁林教官
作者：乐雷发
朝代：宋

快把诗书洗瘴茅，雕题墨齿尽同胞。天涯那得随衿佩，试借升堂讲义钞。古来节妇比忠臣，怊怅明珠一窖尘。千古纲常君记取，题诗烦问坠楼人。
送欧阳平仲起鬰林教官·其一
作者：乐雷发
朝代：宋
体裁：七言绝句

快把诗书洗瘴茅，雕题墨齿尽同胞。天涯那得随衿佩，试借升堂讲义钞。
送欧阳平仲起鬰林教官·其二
作者：乐雷发
朝代：宋
体裁：七言绝句

古来节妇比忠臣，怊怅明珠一窖尘。千古纲常君记取，题诗烦问坠楼人。
送程营道官满赴阙
作者：乐雷发
朝代：宋

高旻振爽籁，苍雁鸣芳洲。倾城饯茂宰，乡耋罗藻舟。茂宰蕴渊道，厥源溯伊流。字氓振仁策，范俗惇圣猷。夷心灼理要，政简吏统周。芳风被儒肆，惠泽沦农畴。鲁封有驯雉，张廷无讼牛。慨兹戒徂两，离衷郁绸缪。赠我茂叔莲，纫君晏子裘。庆霄■凤跃，神囿瞻麟游。世道日以隘，民瘼谁克瘳。厉志抗遐业，吹万溥九州。揆予忝皇鉴，敷文免征愁。行行重行行，夷庚无驻舟。
送程营道官满赴阙
作者：乐雷发
朝代：宋

高旻振爽籁，苍雁鸣芳洲。
倾城饯茂宰，乡耋罗藻舟。
茂宰藴渊道，厥源泝伊流。
字甿振仁策，范俗惇圣猷。
夷心灼理要，政简吏统周。
芳风被儒肆，惠泽沦农畴。
鲁封有驯雉，张廷无讼牛。
慨兹戒徂两，离衷鬰绸缪。
赠我茂叔莲，纫君晏子裘。
庆霄𥉻凤跃，神囿瞻麟游。
世道日以隘，民瘼谁克瘳。
厉志抗遐业，吹万溥九州。
揆予忝皇鉴，敷文免征愁。
行行重行行，夷庚无驻舟。
送絅斋李监丞赴湖南提举
作者：乐雷发
朝代：宋

吏统久已紊，使选匪易为。蝎虺何蓁蓁，鸿雁何累累。持节岂不多，旷职苟所私。缅怀紫阳翁，昔使东浙湄。陈臬纠官邪，扬仁苏民疲。兹道有先后，哲儒昭令规。絅斋寄潇牧，那懋灼帝知。励廉肃寮寀，反税驩乡耆。所学蕴渊道，宽严权理宜。兹总全楚境，歌此皇华诗。位穹民言邈，壤广吏蠹滋。问俗职所重，简僚乃政基。视听贵远周，细微在可遗。揽辔戒前路，岂为好爵縻。揆予忝英盼，怀德念别离。别离果何念，康济乃所期。懿兹远大业，肇此咨度时。勖哉振英采，慰我湘民思。
送絅斋李监丞赴湖南提举
作者：乐雷发
朝代：宋

吏统久已紊，使选匪易为。
蝎虺何蓁蓁，鸿雁何纍纍。
持节岂不多，旷职苟所私。
缅怀紫阳翁，昔使东浙湄。
陈臬纠官邪，扬仁苏民疲。
兹道有先后，哲儒昭令规。
絅斋寄潇牧，那懋灼帝知。
励廉肃寮寀，反税驩乡耆。
所学藴渊道，宽严权理宜。
兹总全楚境，歌此皇华诗。
位穹民言邈，壤广吏蠹滋。
问俗职所重，简僚乃政基。
视听贵远周，细微在可遗。
揽辔戒前路，岂为好爵縻。
揆予忝英盼，怀德念别离。
别离果何念，康济乃所期。
懿兹远大业，肇此咨度时。
勖哉振英采，慰我湘民思。
送萧大山赴新兴令
作者：乐雷发
朝代：宋

翡翠芙蓉去路荒，许浑诗裏认封疆。
昔闻古佛传宗印，今得吟仙绾县章。
鱼婢蟹奴供俎豆，马人龙户杂耕桑。
澹翁应解知心事，试汲寒泉荐瓣香。
送萧大山赴新兴令
作者：乐雷发
朝代：宋

翡翠芙蓉去路荒，许浑诗里认封疆。昔闻古佛传宗印，今得吟仙绾县章。鱼婢蟹奴供俎豆，马人龙户杂耕桑。澹翁应解知心事，试汲寒泉荐瓣香。
送董炎震归攸县
作者：乐雷发
朝代：宋

千菊溪头话别情，君行我住两伶俜。山中有酒招元亮，石上无禾养百龄。狼尾屋低苔漠漠，龙须菜长水泠泠。故乡语燕应堪听，莫放扁舟过洞庭。
送董炎震归攸县
作者：乐雷发
朝代：宋

千菊溪头话别情，君行我住两伶俜。
山中有酒招元亮，石上无禾养百龄。
狼尾屋低苔漠漠，龙鬚菜长水泠泠。
故乡语燕应堪听，莫放扁舟过洞庭。
送邵瓜坡试湖南漕举
作者：乐雷发
朝代：宋
体裁：七言律诗

槐花匝路促湘行，闽赋唐诗旧擅声。有志向曾言国事，论心何止在科名。毕方夜煽杭都火，大角秋缠蜀道兵。莫作腐儒场屋话，琅玕满腹正须呈。
送骆丞谒襄帅广西宪
作者：乐雷发
朝代：宋
体裁：七言律诗

知君无地种江蓠，看了衡山看九疑。客路不堪还话别，侯门何处可题诗。吟青罗带行离岸，唱白铜鞮过习池。呼酒试浇征马足，绣台油幕有相知。
送黄天河
作者：乐雷发
朝代：宋
体裁：五言律诗

天河那可到，山顶翠参差。村屋煎黄蜡，官炉焙荔支。地蛮游宦少，县小迓宾迟。鼻祖曾吟处，荒苔想满碑。
逃户
作者：乐雷发
朝代：宋
体裁：五言律诗

租帖名犹在，何人纳税钱。烧侵无主墓，地占没官田。边国干戈满，蛮州瘴疠偏。不知携老稚，何处就丰年。
逢熊季可
作者：乐雷发
朝代：宋

暮云春树饱相思，今共秋风捋白髭。
北阙未知鹦鹉赋，南州空诵鹧鸪诗。
旗亭尚喜髠能饮，客路谁知朔独饥。
頼有湘翁生计在，且吟九辨撷江蓠。
逢熊季可
作者：乐雷发
朝代：宋

暮云春树饱相思，今共秋风捋白髭。北阙未知鹦鹉赋，南州空诵鹧鸪诗。旗亭尚喜髡能饮，客路谁知朔独饥。赖有湘翁生计在，且吟九辨撷江蓠。
道中逢老儒由蜀出
作者：乐雷发
朝代：宋

丙穴鱼应好，曾经问钓矶。干戈今未定，城郭是耶非。诗社尊黄发，侯门薄布衣。乾坤满豺虎，见尔一歔欷。
道中逢老儒由蜀出
作者：乐雷发
朝代：宋

丙穴鱼应好，曾经问钓矶。
干戈今未定，城郭是耶非。
诗社尊黄髮，侯门薄布衣。
干坤满豺虎，见尔一歔欷。
醉中偶成
作者：乐雷发
朝代：宋
体裁：七言绝句

醉敲茶臼啸秋烟，苦欠高阳买酒钱。拟入乱山餐柏叶，石床閒对麝香眠。
閒居自遣
作者：乐雷发
朝代：宋

雨积桑枢长昔邪，谁能载酒访扬家。汉庭用少臣今老，鲁俗皆冠我独髽。忧国苦无蠲忿草，看书喜对决明花。衰颓懒作江湖梦，拟鬓三桠养鬓华。许由溪上小屠苏，红树苍山对一臞。白发功名惟剑在，青灯活计并锥无。谁言荆楚多奇士，却笑乾坤一腐儒。桐帽貂冠俱有分，寄言儿辈莫揶揄。
閒居自遣·其一
作者：乐雷发
朝代：宋
体裁：七言律诗

雨积桑枢长昔邪，谁能载酒访扬家。汉庭用少臣今老，鲁俗皆冠我独髽。忧国苦无蠲忿草，看书喜对决明花。衰颓懒作江湖梦，拟鬓三桠养鬓华。
閒居自遣·其二
作者：乐雷发
朝代：宋

许由溪上小屠苏，红树苍山对一臞。白发功名惟剑在，青灯活计并锥无。谁言荆楚多奇士，却笑乾坤一腐儒。桐帽貂冠俱有分，寄言儿辈莫揶揄。
閒居自遣·其二
作者：乐雷发
朝代：宋

许由溪上小屠苏，红树苍山对一臞。
白髮功名惟剑在，青灯活计并锥无。
谁言荆楚多奇士，却笑干坤一腐儒。
桐帽貂冠俱有分，寄言儿辈莫揶揄。
闻边报寄姚雪蓬
作者：乐雷发
朝代：宋

淮烽蜀燧照边隅，白发忧时我腐儒。楚客汀洲搴杜若，齐王沮泽索茈葫。耽吟自爱南游好，久谪曾谋百事无。拟对祝融扪虱话，何时重捋使君须。
闻边报寄姚雪蓬
作者：乐雷发
朝代：宋

淮烽蜀燧照边隅，白髮忧时我腐儒。
楚客汀洲搴杜若，齐王沮泽索茈葫。
躭吟自爱南游好，久谪曾谋百事无。
拟对祝融扪蝨话，何时重捋使君鬚。
陈东甫酒閒举作归心只有杜鹃知之句犹未成篇因为续之
作者：乐雷发
朝代：宋

归心只有杜鹃知，且倚裴亭共撚髭。客路秋风吹杜若，故园春雨老辛夷。家贫未办閒居赋，世浊空吟感寓诗。邂逅江湖还别去，岸花樯燕两堪悲。
陈东甫酒閒举作归心只有杜鹃知之句犹未成篇因为续之
作者：乐雷发
朝代：宋

归心只有杜鹃知，且倚裴亭遍共捻髭。
客路秋风吹杜若，故园春雨老辛夷。
家贫未办閒居赋，世浊空吟感寓诗。
邂逅江湖还别去，岸花樯燕两堪悲。
雉山寺宋永初中有僧西颙诵法华经于此白雉听之而化至唐黄梅五祖弟子喜登告祖乞巡礼五祖应以遇雉即止后至此开山本朝王初寮有留题
作者：乐雷发
朝代：宋
体裁：七言律诗

藓碑萝石拥岩扃，独倚筇枝问大乘。白雉苦无千岁种，青山空识六朝僧。诗传北岳刊新帖，禅接西淮冷旧灯。拟凿冰泓浇冻砚，禊亭閒借法华誊。
雨夜读陆放翁集
作者：乐雷发
朝代：宋

炉冷童吹火，山房夜黯然。湿薪添茭爇，苦茗带芎煎。灯暗潇江雨，诗吟笠泽烟。老仙何处去，搔首吊尘编。
雨夜读陆放翁集
作者：乐雷发
朝代：宋

炉冷童吹火，山房夜黯然。
湿薪添茭爇，苦茗带芎煎。
灯暗潇江雨，诗吟笠泽烟。
老仙何处去，搔首弔尘编。
雪峰寺
作者：乐雷发
朝代：宋

拟寻岣嵝看蟠螭，且解青鞋濯禹溪。吊古犹疑九枝柏，谈禅且问一茎齑。虎抓崖树供僧爨，猿摸廊碑认客题。应接溪山无好句，满林空羡乱蝉嘶。
雪峰寺
作者：乐雷发
朝代：宋

拟寻岣嵝看蟠螭，且解青鞋濯禹溪。
弔古犹疑九枝柏，谈禅且问一茎虀。
虎抓崖树供僧爨，猿摸廊碑认客题。
应接溪山无好句，满林空羡乱蝉嘶。
雪蓬见示送赵东岩巡部诗
作者：乐雷发
朝代：宋

皇华歌彻酒杯忙，泽畔骚翁送范滂。琴带衡云弦索润，马餐湘茝辔丝香。山中狸豹随吟旆，部内豺狼入按章。却笑诗寒吟骨耸，愁看酬唱挟风霜。
雪蓬见示送赵东岩巡部诗
作者：乐雷发
朝代：宋

皇华歌彻酒杯忙，泽畔骚翁送范滂。
琴带衡云弦索润，马餐湘茝辔丝香。
山中貍豹随吟旆，部内豺狼入按章。
却笑诗寒吟骨耸，愁看酬唱挟风霜。
青湘逢廷对人归因问时事
作者：乐雷发
朝代：宋
体裁：五言律诗

南客帝乡归，青袍照绿髭。问知当世事，解诵圣君诗。淮蜀军书急，湘深邸报迟。空传廷试策，韦布说边陲。
题昭州田廷亮书稿后
作者：乐雷发
朝代：宋

槟榔口里吐参苓，折槛无门九虎深。家在道乡亭畔住，定应千古有知音。少海无波鹤禁虚，满朝闭口养曹蜍。白袍乌帽和宁外，却有山人请建储。
题昭州田廷亮书稿后·其一
作者：乐雷发
朝代：宋

槟榔口裏吐参苓，折槛无门九虎深。
家在道乡亭畔住，定应千古有知音。
题昭州田廷亮书稿后·其一
作者：乐雷发
朝代：宋

槟榔口里吐参苓，折槛无门九虎深。家在道乡亭畔住，定应千古有知音。
题昭州田廷亮书稿后·其二
作者：乐雷发
朝代：宋
体裁：七言绝句

少海无波鹤禁虚，满朝闭口养曹蜍。白袍乌帽和宁外，却有山人请建储。
题李湛溪诗集后
作者：乐雷发
朝代：宋
体裁：七言律诗

楚砧岷葛饱清游，金节银菟照几州。诗句多如姚少监，行程还似杜参谋。黄陵夜诵虞妃泣，白帝春吟杜宇愁。拟问湛溪何处是，梦随闽国弄渔舟。
题杨从行湘诗卷
作者：乐雷发
朝代：宋

仙云寒锁碧瑶天，突兀吟坛北斗边。试问凤凰谁得髓，竹林听雪对床眠。叫云吹玉舜祠边，醉嚼琼糜漱石泉。旧读离骚今忘却，快披秋卷嗅兰荃。
题杨从行湘诗卷·其一
作者：乐雷发
朝代：宋
体裁：七言绝句

仙云寒锁碧瑶天，突兀吟坛北斗边。试问凤凰谁得髓，竹林听雪对床眠。
题杨从行湘诗卷·其二
作者：乐雷发
朝代：宋
体裁：七言绝句

叫云吹玉舜祠边，醉嚼琼糜漱石泉。旧读离骚今忘却，快披秋卷嗅兰荃。
题王尧章伫香亭
作者：乐雷发
朝代：宋

满池蜀锦照深衣，尽日凭栏课楚词。要识此花香绝处，露凉风细雨晴时。对花味道兴何长，好学颜家到坐忘。莫与红尘儿辈道，心清正自得真香。故园荷屋傍濂溪，苦爱莲花入梦思。今日题诗还自笑，江湖尘土鬓成丝。
题王尧章伫香亭·其一
作者：乐雷发
朝代：宋
体裁：七言绝句

满池蜀锦照深衣，尽日凭栏课楚词。要识此花香绝处，露凉风细雨晴时。
题王尧章伫香亭·其三
作者：乐雷发
朝代：宋
体裁：七言绝句

故园荷屋傍濂溪，苦爱莲花入梦思。今日题诗还自笑，江湖尘土鬓成丝。
题王尧章伫香亭·其二
作者：乐雷发
朝代：宋
体裁：七言绝句

对花味道兴何长，好学颜家到坐忘。莫与红尘儿辈道，心清正自得真香。
题许介之誉文堂
作者：乐雷发
朝代：宋

曾佐元戎洗绿林，此翁何止擅诗声。久辞骠骑寻瓢饮，谁引鸣驺聒耦耕。厚礼正罗温处士，浮名还污阮先生。衡茅那识丝纶美，尚拟升堂结社盟。姜夔刘过竟何为，空向江湖老布衣。造物忌名从古有，诗人得位似君稀。圣朝自要求参朮，吾道何应贱蕨薇。晚节黄花须爱护，且教湘士挹芳菲。
题许介之誉文堂·其一
作者：乐雷发
朝代：宋
体裁：七言律诗

曾佐元戎洗绿林，此翁何止擅诗声。久辞骠骑寻瓢饮，谁引鸣驺聒耦耕。厚礼正罗温处士，浮名还污阮先生。衡茅那识丝纶美，尚拟升堂结社盟。
题许介之誉文堂·其二
作者：乐雷发
朝代：宋
体裁：七言律诗

姜夔刘过竟何为，空向江湖老布衣。造物忌名从古有，诗人得位似君稀。圣朝自要求参朮，吾道何应贱蕨薇。晚节黄花须爱护，且教湘士挹芳菲。
题豫章宋德父游湘诗卷
作者：乐雷发
朝代：宋
体裁：七言律诗

醉呼仙叟共浮湘，稛载风烟满锦囊。名似浦云山雨起，诗连沅芷澧兰香。好吟秋月招元结，莫赋朝云恼楚襄。吴巨老仙今寂寞，行人还解识珩璜。
题钟尚书北征诗稿
作者：乐雷发
朝代：宋

野雉江鸥满故都，秋风禾黍捻吟鬚。
六千里外驱旃旆，五十篇中见版图。
金铉尚期扶日御，玉衡终令正天衢。
书生亦有中原志，那得君王丈二殳。
题钟尚书北征诗稿
作者：乐雷发
朝代：宋

野雉江鸥满故都，秋风禾黍撚吟须。六千里外驱旃旆，五十篇中见版图。金铉尚期扶日御，玉衡终令正天衢。书生亦有中原志，那得君王丈二殳。
饯云壑唐使君赴邕州
作者：乐雷发
朝代：宋

？簩竹畔拥双旌，回首江蓠隔楚汀。曾向前贤参学问，且教远俗识仪型。安南兵息塞烽冷，罗殿马来蛮草青。怅望铃斋何处是，遥瞻朱雀认诗星。
饯云壑唐使君赴邕州
作者：乐雷发
朝代：宋
体裁：七言律诗

�簩竹畔拥双旌，回首江蓠隔楚汀。曾向前贤参学问，且教远俗识仪型。安南兵息塞烽冷，罗殿马来蛮草青。怅望铃斋何处是，遥瞻朱雀认诗星。
饯云壑唐使君赴邕州
作者：乐雷发
朝代：宋

𥯨簩竹畔拥双旌，回首江蓠隔楚汀。
曾向前贤参学问，且教远俗识仪型。
安南兵息塞烽冷，罗殿马来蛮草青。
怅望铃斋何处是，遥瞻朱雀认诗星。
云峰寺
作者：乐黄庭
朝代：宋

巍峨山半寺，幽景独牵吟。云锁定僧室，鹿眠庭桧阴。石峰岑隐隐，金殿气森森。到即无他念，令人有道心。
云峰寺
作者：乐黄庭
朝代：宋

巍峨山半寺，幽景独牵吟。
云锁定僧室，鹿眠庭桧阴。
石峰岑隠隠，金殿气森森。
到即无他念，令人有道心。
题三山郡圃会稽亭
作者：乔孝本
朝代：宋

元侯选胜重经营，地取圆心正且平。揆日募工踰再浃，创亭合乐落初成。面开西向缘忠孝，榜揭新封纪宠荣。隐隐湖山藏故国，漫漫烟水隔都城。低迷叠嶂回峰抱，缭绕芳丛列艳迎。台上临风共萧洒，花间梦蝶助凄清。枕流小槛攲前沼，散绮幽轩接后甍。旧景周环如有待，夕阳偏照似多情。萦纡碧沚通潮浦，左右修篁拂画楹。自昔甘棠虽足爱，会稽从此擅佳名。
题三山郡圃会稽亭
作者：乔孝本
朝代：宋

元侯选胜重经营，地取圆心正且平。
揆日募工踰再浃，创亭合乐落初成。
面开西向缘忠孝，牓揭新封纪宠荣。
隐隐湖山藏故国，漫漫烟水隔都城。
低迷迭嶂回峰抱，缭绕芳丛列艳迎。
台上临风共萧洒，花间梦蝶助凄清。
枕流小槛欹前沼，散绮幽轩接后甍。
旧景周环如有待，夕阳偏照似多情。
萦纡碧沚通潮浦，左右修篁拂画楹。
自昔甘棠虽足爱，会稽从此擅佳名。
中兴寺环翠阁
作者：乔梦符
朝代：宋
体裁：五言律诗

□尽烟波阔，风多客袂凉。清谈饶有致，白日不知长。麦陇高低熟，缫车哑轧忙。归来犹怪早，人影在斜阳。
鼠莽草
作者：乔梦符
朝代：宋
体裁：古风

闻有一草名鼠莽，食之随死不可医。非惟自己受毒烈，辄使妻儿常号悲。本图将此报私忿，不知官府诚难欺。人生乐国岂易得，轻命如此何愚痴。县令惭无功及民，徒有勤恳形诸辞。后来有问谁为此，但道东阳田家儿。
池荷
作者：乔行简
朝代：宋

萱草轩窗处处幽，酒中不着客中愁。
芭蕉叶上无多雨，分与池荷一半秋。
池荷
作者：乔行简
朝代：宋

萱草轩窗处处幽，酒中不著客中愁。芭蕉叶上无多雨，分与池荷一半秋。
游三丘山
作者：乔行简
朝代：宋
体裁：七言律诗

疑是乘风到九天，不知身在此山巅。万家攒簇炊烟底，一水萦纡去鸟边。便觉尘缘轻似羽，何妨诗意涌如泉。停杯更待林梢月，归去家僮想未眠。
春日田园杂兴
作者：九山人
朝代：宋

轩裳一梦断尘寰，桑柘阴阴静掩关。种秫已非彭泽县，采薇何必首阳山。因怜社鼓刚催老，转觉儒冠不负閒。君看浣花台上燕，芹泥虽好亦知还。
春日田园杂兴
作者：九山人
朝代：宋

轩裳一梦断尘寰，桑柘阴阴静掩关。
种秫已非彭泽县，采薇何必首阳山。
因怜社鼓刚催老，转觉儒冠不负闲。
君看浣花堂上燕，芹泥虽好亦知还。
春日田園雜興
作者：九山人
朝代：宋

軒裳一夢斷塵寰，桑柘陰陰靜掩關。
種秫已非彭澤縣，采薇何必首陽山。
因憐社鼓剛催老，轉覺儒冠不負閑。
君看浣花堂上燕，芹泥雖好亦知還。
句
作者：九泉前賢
朝代：宋

四門九井雖依舊，二虎雙雞已不來。
句
作者：九泉前贤
朝代：宋

四门九井虽依旧，二虎双鸡已不来。
忆少年·凄凉天气
作者：乩仙
朝代：宋
体裁：词

凄凉天气，凄凉院落，凄凉时候。孤鸿叫斜月，伴寒灯残漏。落尽梧桐秋影瘦。菱鉴古、画眉难就。重阳又近也，对黄花依旧。
憶少年
作者：乩仙
朝代：宋

淒涼天氣，淒涼院落，淒涼時候。孤鴻叫斜月，伴寒燈殘漏。落盡梧桐秋影瘦。菱鑑古、畫眉難就。重陽又近也，對黃花依舊。
鹊桥仙·鸾舆初驾
作者：乩仙
朝代：宋
体裁：词

鸾舆初驾，牛车齐发，隐隐鹊桥咿轧。尤云殢雨正欢浓，但只怕、来朝初八。霞垂彩幔，月明银烛，馥郁香喷金鸭。年年此际一相逢，未审是、甚时结煞。
爲三狀元詠
作者：乾道民謠
朝代：宋

翀峰龜嶺與龍嶼，三處山川實壯哉。
相去之間不百里，七年三度狀元來。
滿庭芳
作者：了元
朝代：宋

鱗甲何多，羽毛無數，悟來佛性皆同。世人何事，剛愛口頭濃。痛把群生割剖，刀頭轉、鮮血飛紅。□□□，零炮碎炙，不忍見渠儂。喉嚨。才咽罷，龍肝鳳髓，畢竟無蹤。謾贏得、生前夭壽多兇。奉勸世人省悟，休恣意、激惱閻翁。輪迴轉，本來面目，改換片時中。
和陈倅游西湖
作者：于九流
朝代：宋
体裁：五言律诗

高城连水石，对景未能还。白日临流坐，清风伴我閒。纵心移棹去，半醉入花间。未必逢僧语，莲香已解颜。
和陳倅遊西湖
作者：于九流
朝代：宋

高城連水石，對景未能還。
白日臨流坐，清風伴我閒。
縱心移棹去，半醉入花間。
未必逢僧語，蓮香已解顔。
咏海棠
作者：于倞
朝代：宋

和风春满园，草木皆芳熏。
君看十八叶，肯与凡卉羣。
咏海棠
作者：于倞
朝代：宋

和风春满园，草木皆芳薰。君看十八叶，肯与凡卉群。
詠海棠
作者：于倞
朝代：宋

和風春滿園，草木皆芳薰。
君看十八葉，肯與凡卉羣。
阅武喜晴和厉寺正韵
作者：于定国
朝代：宋
体裁：七言律诗

元戎笳鼓闹新晴，风柳丝丝万马鸣。尺籍伍符亲点检，牙旗甲马喜晶明。潢池刀剑虽安帖，紫塞烟尘欠扫清。闻道玉皇新有诏，禁中虚席待谈兵。
閲武喜晴和厲寺正韻
作者：于定國
朝代：宋

元戎笳鼓閙新晴，風柳絲絲萬馬鳴。
尺籍伍符親點檢，牙旗甲馬喜晶明。
潢池刀劍雖安帖，紫塞煙塵欠掃清。
聞道玉皇新有詔，禁中虛席待談兵。
参陪使骑祗谒真祠偶成小诗拜呈知府屯田
作者：于巽
朝代：宋

千骑骖驔出禁城，真祠款谒罄虔诚。
袴襦载路歌仁政，箫鼓喧天乐太平。
残雪未消山下路，和风先扬马前旌。
为民祈祷多灵应，来岁丰穰定有成。
参陪使骑祗谒真祠偶成小诗拜呈知府屯田
作者：于巽
朝代：宋

千骑骖驔出禁城，真祠款谒罄虔诚。裤襦载路歌仁政，箫鼓喧天乐太平。残雪未消山下路，和风先飏马前旌。为民祈祷多灵应，来岁丰穰定有成。
參陪使騎祗謁真祠偶成小詩拜呈知府屯田
作者：于巽
朝代：宋

千騎驂驔出禁城，真祠款謁罄虔誠。
袴襦載路歌仁政，簫鼓喧天樂太平。
殘雪未消山下路，和風先颺馬前旌。
爲民祈禱多靈應，來歲豐穰定有成。
題左溪齊雲閣
作者：于房
朝代：宋

籃輿遊古寺，危閣倚天外。
山川混一色，雲霞忽萬態。
啼鳥聲交呼，牧豎歌相對。
憑欄增氣味，披襟絕埃𡏖。
飛泉出陰窅，清風來相背。
文酒歡賓朋，樂哉時褫带。
题左溪齐云阁
作者：于房
朝代：宋

篮舆游古寺，危阁倚天外。山川混一色，云霞忽万态。啼鸟声交呼，牧竖歌相对。凭栏增气味，披襟绝埃？。飞泉出阴窅，清风来相背。文酒欢宾朋，乐哉时褫带。
题左溪齐云阁
作者：于房
朝代：宋
体裁：古风

篮舆游古寺，危阁倚天外。山川混一色，云霞忽万态。啼鸟声交呼，牧竖歌相对。凭栏增气味，披襟绝埃�。飞泉出阴窅，清风来相背。文酒欢宾朋，乐哉时褫带。
题左溪齐云阁
作者：于房
朝代：宋

篮舆游古寺，危阁倚天外。
山川混一色，云霞忽万态。
啼鸟声交呼，牧竖歌相对。
凭栏增气味，披襟绝埃𡏖。
飞泉出阴窅，清风来相背。
文酒欢宾朋，乐哉时褫带。
詩一首
作者：于本大
朝代：宋

自從明府升仙後，出入塵寰直至今。
不是藏名混時候，賣柴沽酒貴無心。
诗一首
作者：于本大
朝代：宋
体裁：七言绝句

自从明府升仙后，出入尘寰直至今。不是藏名混时候，卖柴沽酒贵无心。
詩一首
作者：于本大妻
朝代：宋

醉舞狂歌踏落花，綠羅裙带有丹砂。
往來城市買山藥，那個西山是我家。
诗一首
作者：于本大妻
朝代：宋
体裁：七言绝句

醉舞狂歌踏落花，绿罗裙带有丹砂。往来城市买山药，那个西山是我家。
梅林分韵得彭字
作者：于格
朝代：宋
体裁：古风

庭柯卧苍龙，阅世如聃彭。朔风破檀蕊，零落滋玉英。江空人响绝，影落千丈清。今代文章箓，缙云主齐盟。跃马觇春色，觞客江上亭。三嗅韵胜华，霜霰饱曾经。及时剥其实，可用佐大烹。幸因輶轩使，锡贡充广庭。王明傥予烛，和羹登簋铏。
梅林分韵得彭字
作者：于格
朝代：宋

庭柯卧蒼龍，閲世如聃彭。
朔風破檀蕊，零落滋玉英。
江空人響絕，影落千丈清。
今代文章籙，縉雲主齊盟。
躍馬覘春色，觴客江上亭。
三嗅韵勝華，霜霰飽曾經。
及時剝其實，可用佐大烹。
幸因輶軒使，錫貢充廣庭。
王明儻予燭，和羹登簋鉶。
登九会台
作者：于炳文
朝代：宋
体裁：五言律诗

今日重阳日，菊花开未开。飘飘风扫径，泛泛露迎杯。甚喜诸同□，相期九会台。临归逢胜赏，留句在岩隈。
登九會臺
作者：于炳文
朝代：宋

今日重陽日，菊花開未開。
飄飄風掃徑，泛泛露迎杯。
甚喜諸同□，相期九會臺。
臨歸逢勝賞，留句在巖隈。
丁丑岁旦
作者：于石
朝代：宋
体裁：七言绝句

不写桃符换旧诗，辛盘竹爆付儿嬉。山深未见新年历，只记梅花春早迟。
丁丑歲旦
作者：于石
朝代：宋

不寫桃符換舊詩，辛盤竹爆付兒嬉。
山深未見新年歷，只記梅花春早遲。
丁亥冬大雪
作者：于石
朝代：宋

頑雲撥不開，陰風挾嚴威。
大雪止復作，細民已噓嚱。
人言豐年瑞，可樂胡反悲。
頻年豈無雪，雪少寒不知。
誰爲禦寒計，茅屋曝晴曦。
今年雪大作，始信貧無衣。
地爐燎濕薪，僵坐縮如龜。
年豐固可樂，一飽遠莫期。
但憂今日寒，未慮明年饑。
豈知紈絝子，重裘擁柔肌。
綉閣藹春風，金帳環蛾眉。
惟恨雪不多，低唱飲羔兒。
且盡一己歡，寧爲爾民思。
爾民毋自苦，會有年豐時。
雞豚燕同社，玉粒香浮炊。
一飽有餘樂，八珍亦奚爲。
寄語紈絝子，此意知不知。
丁亥冬大雪
作者：于石
朝代：宋
体裁：古风

顽云拨不开，阴风挟严威。大雪止复作，细民已嘘嚱。人言丰年瑞，可乐胡反悲。频年岂无雪，雪少寒不知。谁为禦寒计，茅屋曝晴曦。今年雪大作，始信贫无衣。地炉燎湿薪，僵坐缩如龟。年丰固可乐，一饱远莫期。但忧今日寒，未虑明年饥。岂知纨绔子，重裘拥柔肌。绣阁蔼春风，金帐环蛾眉。惟恨雪不多，低唱饮羔儿。且尽一己欢，宁为尔民思。尔民毋自苦，会有年丰时。鸡豚燕同社，玉粒香浮炊。一饱有馀乐，八珍亦奚为。寄语纨绔子，此意知不知。
丁亥冬大雪
作者：于石
朝代：宋

顽云拨不开，阴风挟严威。
大雪止復作，细民已嘘嚱。
人言丰年瑞，可乐胡反悲。
频年岂无雪，雪少寒不知。
谁为御寒计，茅屋曝晴曦。
今年雪大作，始信贫无衣。
地炉燎湿薪，僵坐缩如龟。
年丰固可乐，一饱远莫期。
但忧今日寒，未虑明年饥。
岂知纨绔子，重裘拥柔肌。
绣阁蔼春风，金帐环蛾眉。
惟恨雪不多，低唱饮羔儿。
且尽一己欢，宁为尔民思。
尔民毋自苦，会有年丰时。
鸡豚燕同社，玉粒香浮炊。
一饱有余乐，八珍亦奚为。
寄语纨绔子，此意知不知。
七月七日
作者：于石
朝代：宋
体裁：七言律诗

玉宇无尘淡月辉，谁传织女夜停机。阮分南北任贫富，河度东西果是非。扪腹有书安用晒，揆心无巧不须祈。逢时且共樽前乐，一笑淋漓酒满衣。
七月七日
作者：于石
朝代：宋

玉宇無塵淡月輝，誰傳織女夜停機。
阮分南北任貧富，河度東西果是非。
捫腹有書安用晒，揆心無巧不須祈。
逢時且共樽前樂，一笑淋漓酒滿衣。
七月七日
作者：于石
朝代：宋

西風掃殘暑，微月澹新秋。
相傳織女星，今夕嫁牽牛。
翩翩聯鵲橋，亭亭擁龍輈。
多少乞巧人，笑語穿針縷。
吾嘗夜觀象，細與推其由。
惟有五緯星，順逆有去留。
經星二十八，歷歷如綴旒。
萬古儼不動，分列十二州。
其餘衆常星，爛然滿空浮。
休咎必有證，君德修不修。
胡獨牛與女，不與衆星侔。
乃知塵世人，配偶相綢繆。
少陵號詩史，萬象窮冥搜。
亦云年年渡，秋期何用愁。
彼哉柳河東，抱拙不自謀。
旁趨事曲折，竊效兒女求。
誰與倡邪說，誕謾不復收。
淫褻轉相襲，寖使其辭浮。
仙槎倘可乘，我欲凌空遊。
再拜二星靈，一洗千古羞。
天高不可問，河漢空西流。
七月七日
作者：于石
朝代：宋
体裁：古风

西风扫残暑，微月澹新秋。相传织女星，今夕嫁牵牛。翩翩联鹊桥，亭亭拥龙辀。多少乞巧人，笑语穿针楼。吾尝夜观象，细与推其由。惟有五纬星，顺逆有去留。经星二十八，历历如缀旒。万古俨不动，分列十二州。其馀众常星，烂然满空浮。休咎必有證，君德修不修。胡独牛与女，不与众星侔。乃知尘世人，配偶相绸缪。少陵号诗史，万象穷冥搜。亦云年年渡，秋期何用愁。彼哉柳河东，抱拙不自谋。旁趋事曲折，窃效儿女求。谁与倡邪说，诞谩不复收。淫亵转相袭，䆮使其辞浮。仙槎倘可乘，我欲凌空游。再拜二星灵，一洗千古羞。天高不可问，河汉空西流。
七月七日
作者：于石
朝代：宋

西风扫残暑，微月澹新秋。
相传织女星，今夕嫁牵牛。
翩翩联鹊桥，亭亭拥龙辀。
多少乞巧人，笑语穿针缕。
吾尝夜观象，细与推其由。
惟有五纬星，顺逆有去留。
经星二十八，历历如缀旒。
万古俨不动，分列十二州。
其余众常星，烂然满空浮。
休咎必有证，君德修不修。
胡独牛与女，不与众星侔。
乃知尘世人，配偶相绸缪。
少陵号诗史，万象穷冥搜。
亦云年年渡，秋期何用愁。
彼哉柳河东，抱拙不自谋。
旁趋事曲折，窃效儿女求。
谁与倡邪说，诞谩不復收。
淫亵转相袭，寖使其辞浮。
仙槎倘可乘，我欲凌空游。
再拜二星灵，一洗千古羞。
天高不可问，河汉空西流。
七月七日
作者：于石
朝代：宋

西风扫残暑，微月澹新秋。相传织女星，今夕嫁牵牛。翩翩联鹊桥，亭亭拥龙辀。多少乞巧人，笑语穿针缕。吾尝夜观象，细与推其由。惟有五纬星，顺逆有去留。经星二十八，历历如缀旒。万古俨不动，分列十二州。其馀众常星，烂然满空浮。休咎必有證，君德修不修。胡独牛与女，不与众星侔。乃知尘世人，配偶相绸缪。少陵号诗史，万象穷冥搜。亦云年年渡，秋期何用愁。彼哉柳河东，抱拙不自谋。旁趋事曲折，窃效儿女求。谁与倡邪说，诞谩不复收。淫亵转相袭，寖使其辞浮。仙槎倘可乘，我欲凌空游。再拜二星灵，一洗千古羞。天高不可问，河汉空西流。
三洞
作者：于石
朝代：宋
体裁：七言律诗

群峭摩天不染埃，凝岚滴翠郁崔嵬。帘垂飞瀑无人捲，舟引游仙出洞来。一窍中谁开混沌，三山外亦有蓬莱。扪萝更问朝真路，夹径松阴覆绿苔。
三洞
作者：于石
朝代：宋

群峭摩天不染埃，凝岚滴翠鬰崔嵬。
帘垂飞瀑无人捲，舟引游仙出洞来。
一窍中谁开混沌，三山外亦有蓬莱。
扪萝更问朝真路，夹径松阴覆绿苔。
三洞
作者：于石
朝代：宋

群峭摩天不染埃，凝嵐滴翠鬰崔嵬。
簾垂飛瀑無人捲，舟引遊仙出洞來。
一竅中誰開混沌，三山外亦有蓬萊。
捫蘿更問朝真路，夾逕松陰覆綠苔。
严陵钓台
作者：于石
朝代：宋
体裁：七言绝句

抛却羊裘入汉庭，偶然高卧两忘形。先生无处可伸足，太史何烦奏客星。
九日同黄宏公游古城山
作者：于石
朝代：宋
体裁：七言律诗

信步攀跻感旧游，寒烟衰草思悠悠。西风白发空惊老，晚节黄花独耐秋。宇宙几人欢喜饮，江山一片古今愁。渊明三径今犹在，自笑不如归去休。
九日同黄宏公游古城山
作者：于石
朝代：宋

信步攀跻感旧游，寒烟衰草思悠悠。
西风白发空惊老，晚节黄花独耐秋。
宇宙几人欢喜饮，江山一片古今愁。
渊明三迳今犹在，自笑不如归去休。
九日同黄宏公游古城山
作者：于石
朝代：宋

信步攀跻感旧游，寒烟衰草思悠悠。
西风白髪空惊老，晚节黄花独耐秋。
宇宙几人欢喜饮，江山一片古今愁。
渊明三径今犹在，自笑不如归去休。
九日同黄宏公遊古城山
作者：于石
朝代：宋

信步攀躋感舊遊，寒烟衰草思悠悠。
西風白髪空驚老，晚節黄花獨耐秋。
宇宙幾人歡喜飲，江山一片古今愁。
淵明三逕今猶在，自笑不如歸去休。
九日次韵王寿翁
作者：于石
朝代：宋

半年饮菊试仙方，安用狂歌赋玉堂。
乌帽任教今日落，紫萸不改旧年香。
人生还有几重九，世事都归一醉乡。
千古渊明呼不醒，天涯风雨暗浔阳。
九日次韵王寿翁
作者：于石
朝代：宋
体裁：七言律诗

半生饮菊试仙方，安用狂歌赋玉堂。乌帽任教今日落，紫萸不改旧年香。人生还有几重九，世事都归一醉乡。千古渊明呼不醒，天涯风雨暗浔阳。
九日次韻王壽翁
作者：于石
朝代：宋

半生飲菊試仙方，安用狂歌賦玉堂。
烏帽任教今日落，紫萸不改舊年香。
人生還有幾重九，世事都歸一醉鄉。
千古淵明呼不醒，天涯風雨暗潯陽。
伊昔
作者：于石
朝代：宋

伊昔西湖柳，清阴满画楼。午凉欺舞扇，晚雨系渔舟。春尽花无主，风寒叶自秋。六桥今在否，空惜旧时游。伊昔西湖上，孤山几树梅。断篱深院落，流水旧亭台。明月无今古，春风自去来。逋仙不复作，消瘦为谁开。伊昔西湖里，娉婷十里莲。香凝花上露，影落镜中天。枕簟水亭雨，笙歌月夜船。双鸳不解事，常傍翠阴眠。伊昔西湖外，清阴九里松。天低深雨露，风怒走蛟龙。林霭通樵径，山云隔寺钟。何时一行乐，重到北高峰。
伊昔·其一
作者：于石
朝代：宋
体裁：五言律诗

伊昔西湖柳，清阴满画楼。午凉欺舞扇，晚雨系渔舟。春尽花无主，风寒叶自秋。六桥今在否，空惜旧时游。
伊昔·其一
作者：于石
朝代：宋

伊昔西湖柳，清阴满画楼。
午凉欺舞扇，晚雨繫渔舟。
春尽花无主，风寒叶自秋。
六桥今在否，空惜旧时游。
伊昔·其一
作者：于石
朝代：宋

伊昔西湖柳，清陰滿畫樓。
午凉欺舞扇，晚雨繫漁舟。
春盡花無主，風寒葉自秋。
六橋今在否，空惜舊時遊。
伊昔·其三
作者：于石
朝代：宋

伊昔西湖裏，娉婷十里莲。
香凝花上露，影落镜中天。
枕簟水亭雨，笙歌月夜船。
双鸳不解事，常傍翠阴眠。
伊昔·其三
作者：于石
朝代：宋

伊昔西湖裏，娉婷十里蓮。
香凝花上露，影落鏡中天。
枕簟水亭雨，笙歌月夜船。
雙鴛不解事，常傍翠陰眠。
伊昔·其三
作者：于石
朝代：宋
体裁：五言律诗

伊昔西湖里，娉婷十里莲。香凝花上露，影落镜中天。枕簟水亭雨，笙歌月夜船。双鸳不解事，常傍翠阴眠。
伊昔·其二
作者：于石
朝代：宋
体裁：五言律诗

伊昔西湖上，孤山几树梅。断篱深院落，流水旧亭台。明月无今古，春风自去来。逋仙不复作，消瘦为谁开。
伊昔·其二
作者：于石
朝代：宋

伊昔西湖上，孤山几树梅。
断篱深院落，流水旧亭台。
明月无今古，春风自去来。
逋仙不復作，消瘦为谁开。
伊昔·其二
作者：于石
朝代：宋

伊昔西湖上，孤山幾樹梅。
斷籬深院落，流水舊亭臺。
明月無今古，春風自去來。
逋仙不復作，消瘦爲誰開。
伊昔·其四
作者：于石
朝代：宋
体裁：五言律诗

伊昔西湖外，清阴九里松。天低深雨露，风怒走蛟龙。林霭通樵径，山云隔寺钟。何时一行乐，重到北高峰。
伊昔·其四
作者：于石
朝代：宋

伊昔西湖外，清陰九里松。
天低深雨露，風怒走蛟龍。
林靄通樵徑，山雲隔寺鐘。
何時一行樂，重到北高峰。
伯劳
作者：于石
朝代：宋
体裁：古风

呜呼有生初，蠢蠢不知几。血气均有欲，扰扰靡穷已。伯益烈山泽，庭氏挟弓矢。驱除或未尽，遗类复纷靡。岂惟枭鸟恶，亦有伯劳氏。琐琐至微物，凶悖乃如此。不思天壤间，万物虽异类。子之于父母，恩爱均一理。卵翼哺尔成，胡为遽忘义。昔闻乌反哺，羔羊能跪乳。蜂蚁识君臣，豺狼知父子。寄语当世人，为此勿为彼。
伯劳
作者：于石
朝代：宋

呜呼有生初，蠢蠢不知几。
血气均有欲，扰扰靡穷已。
伯益烈山泽，庭氏挟弓矢。
驱除或未尽，遗类復纷靡。
岂惟枭鸟恶，亦有伯劳氏。
琐琐至微物，凶悖乃如此。
不思天壤间，万物虽异类。
子之于父母，恩爱均一理。
卵翼哺尔成，胡为遽忘义。
昔闻乌反哺，羔羊能跪乳。
蜂蚁识君臣，豺狼知父子。
寄语当世人，为此勿为彼。
伯勞
作者：于石
朝代：宋

嗚呼有生初，蠢蠢不知幾。
血氣均有欲，擾擾靡窮已。
伯益烈山澤，庭氏挾弓矢。
驅除或未盡，遺類復紛靡。
豈惟梟鳥惡，亦有伯勞氏。
瑣瑣至微物，凶悖乃如此。
不思天壤間，萬物雖異類。
子之於父母，恩愛均一理。
卵翼哺爾成，胡爲遽忘義。
昔聞烏反哺，羔羊能跪乳。
蜂蟻識君臣，豺狼知父子。
寄語當世人，爲此勿爲彼。
偶成
作者：于石
朝代：宋

長劍不入英雄手，勁氣摩空拂牛斗。
埋光鏟采今幾年，匣中忽作蛟龍吼。
古琴不入時人耳，斷絃掛壁塵埃久。
桐尾半作爨下焦，高山流水今安有。
自笑長不滿七尺，役役徒爲牛馬走。
學劍學琴兩無用，肯以窮困移所守。
孔顔非厄，盜跖非壽。
西子非妍，無鹽非醜。
一時榮辱閑過眼，千古是非空掛口。
何如長歌歸去來，萬事無心一杯酒。
偶成
作者：于石
朝代：宋
体裁：古风

长剑不入英雄手，劲气摩空拂牛斗。埋光铲采今几年，匣中忽作蛟龙吼。古琴不入时人耳，断弦挂壁尘埃久。桐尾半作爨下焦，高山流水今安有。自笑长不满七尺，役役徒为牛马走。学剑学琴两无用，肯以穷困移所守。孔颜非厄，盗蹠非寿。西子非妍，无盐非丑。一时荣辱闲过眼，千古是非空挂口。何如长歌归去来，万事无心一杯酒。
偶成
作者：于石
朝代：宋

长剑不入英雄手，劲气摩空拂牛斗。
埋光铲采今几年，匣中忽作蛟龙吼。
古琴不入时人耳，断絃挂壁尘埃久。
桐尾半作爨下焦，高山流水今安有。
自笑长不满七尺，役役徒为牛马走。
学剑学琴两无用，肯以穷困移所守。
孔颜非厄，盗跖非寿。
西子非妍，无盐非丑。
一时荣辱闲过眼，千古是非空挂口。
何如长歌归去来，万事无心一杯酒。
兜率寺
作者：于石
朝代：宋

錢唐一劍倚霜寒，萬水千山蜀道難。
瓶鉢生涯何處在，秋風松子落詩壇。
兜率寺
作者：于石
朝代：宋
体裁：七言绝句

钱唐一剑倚霜寒，万水千山蜀道难。瓶钵生涯何处在，秋风松子落诗坛。
八咏楼
作者：于石
朝代：宋

八咏诗传千古名，蹇馿何在井空澄。
凄凉楼外双溪月，曾照齐梁几废兴。
八咏楼
作者：于石
朝代：宋
体裁：七言绝句

八咏诗传千古名，蹇驴何在井空澄。凄凉楼外双溪月，曾照齐梁几废兴。
八月十四夜对月
作者：于石
朝代：宋
体裁：古风

好风从西来，浮云忽中披。片月耿层空，清气入诗脾。皎皎万里光，谁言一分亏。亏者盈之渐，乘除迭相推。既圆终复缺，何如未圆时。过满易招损，极盛必有衰。人事无不然，一笑姑置之。愿我尊有酒，何喜亦何悲。颓然就一醉，月落吾不知。
八月十四夜对月
作者：于石
朝代：宋

好风从西来，浮云忽中披。
片月耿层空，清气入诗脾。
皎皎万里光，谁言一分亏。
亏者盈之渐，乘除迭相推。
既圆终復缺，何如未圆时。
过满易招损，极盛必有衰。
人事无不然，一笑姑置之。
愿我尊有酒，何喜亦何悲。
颓然就一醉，月落吾不知。
八月十四夜對月
作者：于石
朝代：宋

好風從西來，浮雲忽中披。
片月耿層空，清氣入詩脾。
皎皎萬里光，誰言一分虧。
虧者盈之漸，乘除迭相推。
既圓終復缺，何如未圓時。
過滿易招損，極盛必有衰。
人事無不然，一笑姑置之。
願我尊有酒，何喜亦何悲。
頹然就一醉，月落吾不知。
八詠樓
作者：于石
朝代：宋

八詠詩傳千古名，蹇馿何在井空澄。
凄凉樓外雙溪月，曾照齊梁幾廢興。
再和潘天英韵
作者：于石
朝代：宋
体裁：五言律诗

人生一传舍，于世懒蝇营。千古月知己，四时花有情。吟怀今郑綮，家学昔玄成。自适眼前乐，何须身后名。
再和潘天英韻
作者：于石
朝代：宋

人生一傳舍，於世懶蠅營。
千古月知己，四時花有情。
吟懷今鄭綮，家學昔玄成。
自適眼前樂，何須身後名。
再游石壁寺
作者：于石
朝代：宋

曾为石壁游，更借僧房宿。
楼阁倚林腰，溪山醒尘目。
敲门寻旧僧，清响应林谷。
老僧不厌客，分我云半屋。
禅月岂后身，尚余诗满腹。
疑我亦荀鹤，再与赋汉牧。
汲井昼煮茶，洗钵夜分粥。
山空人语寂，邀我入深竹。
独抱无絃琴，不唱浮生曲。
月树影参差，风鸣声断续。
翛然出尘表，身世转幽独。
明朝出山去，无言笑相瞩。
江上石牛眠，秋草为谁绿。
再游石壁寺
作者：于石
朝代：宋
体裁：古风

曾为石壁游，更借僧房宿。楼阁倚林腰，溪山醒尘目。敲门寻旧僧，清响应林谷。老僧不厌客，分我云半屋。禅月岂后身，尚馀诗满腹。疑我亦荀鹤，再与赋汉牧。汲井昼煮茶，洗钵夜分粥。山空人语寂，邀我入深竹。独抱无弦琴，不唱浮生曲。月树影参差，风鸣声断续。翛然出尘表，身世转幽独。明朝出山去，无言笑相瞩。江上石牛眠，秋草为谁绿。
再遊石壁寺
作者：于石
朝代：宋

曾爲石壁遊，更借僧房宿。
樓閣倚林腰，溪山醒塵目。
敲門尋舊僧，清響應林谷。
老僧不厭客，分我雲半屋。
禪月豈後身，尚餘詩滿腹。
疑我亦荀鶴，再與賦漢牧。
汲井晝煮茶，洗鉢夜分粥。
山空人語寂，邀我入深竹。
獨抱無絃琴，不唱浮生曲。
月樹影參差，風鳴聲斷續。
翛然出塵表，身世轉幽獨。
明朝出山去，無言笑相矚。
江上石牛眠，秋草爲誰綠。
净居院
作者：于石
朝代：宋
体裁：七言律诗

峰回涧曲路萦纡，万壑中藏一画图。雪堕枯枝龙解甲，藤缠怪石虎生须。满楼山色自浓淡，隔竹泉声半有无。纸帐蒲团清思足，更添梅种两三株。
凈居院
作者：于石
朝代：宋

峰迴涧曲路萦纡，万壑中藏一画图。
雪堕枯枝龙解甲，藤缠怪石虎生鬚。
满楼山色自浓淡，隔竹泉声半有无。
纸帐蒲团清思足，更添梅种两三株。
凈居院
作者：于石
朝代：宋

峰迴澗曲路縈紆，萬壑中藏一畫圖。
雪墮枯枝龍解甲，藤纏怪石虎生鬚。
滿樓山色自濃淡，隔竹泉聲半有無。
紙帳蒲團清思足，更添梅種兩三株。
凈居院遇雪
作者：于石
朝代：宋

夢回寒月吐層崖，湯響松風聽煮茶。
倚樹恐驚殘雪墮，起來不敢嗅梅花。
凈居院遇雪
作者：于石
朝代：宋
体裁：七言绝句

梦回寒月吐层崖，汤响松风听煮茶。倚树恐惊残雪堕，起来不敢嗅梅花。
分蜂
作者：于石
朝代：宋

羣蜂割据作生涯，户牖新开蜜酿花。
汉世侯王自分国，秦民父子各当家。
尊卑两尽君臣义，朝夕争趋南北衙。
因感途人本兄弟，无知微物亦何嗟。
分蜂
作者：于石
朝代：宋

羣蜂割據作生涯，戶牖新開蜜釀花。
漢世侯王自分國，秦民父子各當家。
尊卑兩盡君臣義，朝夕爭趨南北衙。
因感途人本兄弟，無知微物亦何嗟。
分蜂
作者：于石
朝代：宋
体裁：七言律诗

群蜂割据作生涯，户牖新开蜜酿花。汉世侯王自分国，秦民父子各当家。尊卑两尽君臣义，朝夕争趋南北衙。因感途人本兄弟，无知微物亦何嗟。
半山亭
作者：于石
朝代：宋
体裁：七言律诗

万叠岚光冷滴衣，清泉白石锁烟扉。半山落日樵相语，一径寒松僧独归。叶堕误惊幽鸟去，林空不碍断云飞。层崖峭壁疑无路，忽有钟声出翠微。
半山亭
作者：于石
朝代：宋

万迭岚光冷滴衣，清泉白石锁烟扉。
半山落日樵相语，一径寒松僧独归。
叶堕误惊幽鸟去，林空不碍断云飞。
层崖峭壁疑无路，忽有钟声出翠微。
半山亭
作者：于石
朝代：宋

萬疊嵐光冷滴衣，清泉白石鎖烟扉。
半山落日樵相語，一逕寒松僧獨歸。
葉墮誤驚幽鳥去，林空不礙斷雲飛。
層崖峭壁疑無路，忽有鐘聲出翠微。
句
作者：于石
朝代：宋
体裁：句

一局残棋双鹤去，石枰空倚白云寒。
吊古行
作者：于石
朝代：宋
体裁：古风

苍梧之南湘水头，烟波逐客增离忧。重瞳孤坟閟白日，双娥贞佩摇清秋。江空夜闻鬼对泣，泣罢仍为鼓瑶瑟。瑟声渐杳江声长，丹枫坠影天霜白。临江被发招帝魂，拔剑欲断东流奔。东流无穷帝不返，呜呼薄俗无由敦。
同韵效欧苏体
作者：于石
朝代：宋

草庐抱膝方卧龙，狞飈撼户云埋峰。
冻鹊依依飞堕地，饥鹰侧翅低盘空。
岂知水官夜鏖战，鞭虬笞凤驱前锋。
茫茫万里混一色，远近高下俱迷踪。
松标特立凛生气，竹腰不折凌高风。
长江一派清不泯，浩浩独行天地中。
小民祁寒易咨怨，君子守道惟固穷。
有雪无雪两不问，仁耕义耨无歉丰。
君不见闭门无人僵卧处，任渠门外深丈许。
穷则当与凡民异，达则当为国之瑞。
何当燮理司化钧，坐令寒谷回阳春。
同韵效欧苏体
作者：于石
朝代：宋
体裁：古风

草庐抱膝方卧龙，狞飙撼户云埋峰。冻鹊依依飞堕地，饥鹰侧翅低盘空。岂知水官夜鏖战，鞭虬笞凤驱前锋。茫茫万里混一色，远近高下俱迷踪。松标特立凛生气，竹腰不折凌高风。长江一派清不泯，浩浩独行天地中。小民祁寒易咨怨，君子守道惟固穷。有雪无雪两不问，仁耕义耨无歉丰。君不见闭门无人僵卧处，任渠门外深丈许。穷则当与凡民异，达则当为国之瑞。何当燮理司化钧，坐令寒谷回阳春。
同韻傚歐蘇體
作者：于石
朝代：宋

草廬抱膝方卧龍，獰飈撼戶雲埋峰。
凍鵲依依飛墮地，饑鷹側翅低盤空。
豈知水官夜鏖戰，鞭虯笞鳳驅前鋒。
茫茫萬里混一色，遠近高下俱迷蹤。
松標特立凜生氣，竹腰不折凌高風。
長江一派清不泯，浩浩獨行天地中。
小民祁寒易咨怨，君子守道惟固窮。
有雪無雪兩不問，仁耕義耨無歉豐。
君不見閉門無人僵卧處，任渠門外深丈許。
窮則當與凡民異，達則當爲國之瑞。
何當燮理司化鈞，坐令寒谷回陽春。
吾家
作者：于石
朝代：宋

松阴六七里，茅屋两三家。坡煖四时笋，溪寒五月花。泉声挟风雨，云气走龙蛇。谁谓谋生拙，门前数亩瓜。明月成三友，青山结四邻。家贫猿执爨，林静鸟司晨。好竹能医俗，幽花不媚人。盘餐何所有，春韭与秋莼。
吾家·其一
作者：于石
朝代：宋

松阴六七里，茅屋两三家。
坡暖四时笋，溪寒五月花。
泉声挟风雨，云气走龙蛇。
谁谓谋生拙，门前数亩瓜。
吾家·其一
作者：于石
朝代：宋
体裁：五言律诗

松阴六七里，茅屋两三家。坡煖四时笋，溪寒五月花。泉声挟风雨，云气走龙蛇。谁谓谋生拙，门前数亩瓜。
吾家·其一
作者：于石
朝代：宋

松陰六七里，茅屋兩三家。
坡煖四時笋，溪寒五月花。
泉聲挾風雨，雲氣走龍蛇。
誰謂謀生拙，門前數畝瓜。
吾家·其二
作者：于石
朝代：宋

明月成三友，青山結四鄰。
家貧猿執爨，林靜鳥司晨。
好竹能醫俗，幽花不媚人。
盤餐何所有，春韭與秋蓴。
吾家·其二
作者：于石
朝代：宋
体裁：五言律诗

明月成三友，青山结四邻。家贫猿执爨，林静鸟司晨。好竹能医俗，幽花不媚人。盘餐何所有，春韭与秋莼。
呼儿
作者：于石
朝代：宋

涧深飞瀑寒，云破断崖碧。
呼儿入深林，扫此松下石。
澹然忘世故，一枕聊自适。
梦断山月高，孤猨啸青壁。
呼儿
作者：于石
朝代：宋
体裁：古风

涧深飞瀑寒，云破断崖碧。呼儿入深林，扫此松下石。澹然忘世故，一枕聊自适。梦断山月高，孤猿啸青壁。
呼兒
作者：于石
朝代：宋

澗深飛瀑寒，雲破斷崖碧。
呼兒入深林，掃此松下石。
澹然忘世故，一枕聊自適。
夢斷山月高，孤猨嘯青壁。
和淵明詩
作者：于石
朝代：宋

林屋本深寂，而多禽鳥喧。
一靜制群動，何必更幽偏。
西風掃脫葉，見此林杪山。
朝看孤雲出，暮看孤雲還。
雲飛亦何心，相對兩忘言。
和渊明诗
作者：于石
朝代：宋
体裁：古风

林屋本深寂，而多禽鸟喧。一静制群动，何必更幽偏。西风扫脱叶，见此林杪山。朝看孤云出，暮看孤云还。云飞亦何心，相对两忘言。
壬辰春雪
作者：于石
朝代：宋
体裁：七言律诗

和气胚胎斡化钧，胡然积雪拥柴门。花梢冻压春无力，山骨晴销晓有痕。阳壮谁令阴作梗，寒骄犹勒暖归根。昌黎浪说丰年瑞，为瑞为灾未易言。
壬辰春雪
作者：于石
朝代：宋

和氣胚胎斡化鈞，胡然積雪擁柴門。
花梢凍壓春無力，山骨晴銷曉有痕。
陽壯誰令陰作梗，寒驕猶勒暖歸根。
昌黎浪說豐年瑞，爲瑞爲災未易言。
夜坐讀書有感
作者：于石
朝代：宋

四山月落正昏濛，留得書燈到曉紅。
千古是非昭簡冊，百年興廢老英雄。
人因厭亂方思治，道本無窮豈有通。
植立綱常垂萬世，至今周孔不言功。
夜坐读书有感
作者：于石
朝代：宋
体裁：七言律诗

四山月落正昏濛，留得书灯到晓红。千古是非昭简册，百年兴废老英雄。人因厌乱方思治，道本无穷岂有通。植立纲常垂万世，至今周孔不言功。
夜坐读书有感
作者：于石
朝代：宋

四山月落正昏蒙，留得书灯到晓红。
千古是非昭简册，百年兴废老英雄。
人因厌乱方思治，道本无穷岂有通。
植立纲常垂万世，至今周孔不言功。
夜烧松明火次韵黄养正
作者：于石
朝代：宋

银炉炽炭麒麟红，销金帐暖熏笼烘。
爨下有蜡可代薪，笑我夜寒痴坐然枯松。
贫富贵贱何不公，安能排云叫呼天九重。
空怜尔松生抱有用材，不遇匠石梁栋施帡幪。
盘根错节屹立冻不死，凛凛劲气犹足排严冬。
颠崖峭壁人迹绝，闲云流水相冥蒙。
胡为明不能保身，丁丁斧斤山其童。
鹑衣百结缩如猬，地炉拥膝便可闲从容。
当年榷油幸不严汝禁，余用尚及斯民穷。
阳和无声入骨髓，不知夜雪没屋霜横空。
但见蒙蒙香雾霭四壁，红辉紫焰明窗栊。
御寒何必裘蒙茸，盎然一室回春风。
何当散作一天暖，坐令四海尽在春风中。
夜烧松明火次韵黄养正
作者：于石
朝代：宋
体裁：古风

银炉炽炭麒麟红，销金帐煖熏笼烘。爨下有蜡可代薪，笑我夜寒痴坐然枯松。贫富贵贱何不公，安能排云叫呼天九重。空怜尔松生抱有用材，不遇匠石梁栋施帡幪。盘根错节屹立冻不死，凛凛劲气犹足排严冬。颠崖峭壁人迹绝，闲云流水相冥濛。胡为明不能保身，丁丁斧斤山其童。鹑衣百结缩如猬，地炉拥膝便可闲从容。当年榷油幸不严汝禁，馀用尚及斯民穷。阳和无声入骨髓，不知夜雪没屋霜横空。但见濛濛香雾霭四壁，红煇紫焰明窗栊。禦寒何必裘蒙茸，盎然一室回春风。何当散作一天煖，坐令四海尽在春风中。
夜燒松明火次韻黄養正
作者：于石
朝代：宋

銀爐熾炭麒麟紅，銷金帳煖熏籠烘。
爨下有蠟可代薪，笑我夜寒癡坐然枯松。
貧富貴賤何不公，安能排雲叫呼天九重。
空憐爾松生抱有用材，不遇匠石梁棟施帡幪。
盤根錯節屹立凍不死，凜凜勁氣猶足排嚴冬。
顛崖峭壁人跡絕，閑雲流水相冥濛。
胡爲明不能保身，丁丁斧斤山其童。
鶉衣百結縮如蝟，地爐擁膝便可閑從容。
當年榷油幸不嚴汝禁，餘用尚及斯民窮。
陽和無聲入骨髓，不知夜雪沒屋霜橫空。
但見濛濛香霧靄四壁，紅煇紫焰明窗櫳。
禦寒何必裘蒙茸，盎然一室回春風。
何當散作一天煖，坐令四海盡在春風中。
始皇
作者：于石
朝代：宋
体裁：七言绝句

万世纲常具六经，天应未遽丧斯文。焚书欲灭先王道，道在人心不可焚。
始皇
作者：于石
朝代：宋

萬世綱常具六經，天應未遽喪斯文。
焚書欲滅先王道，道在人心不可焚。
姑恶
作者：于石
朝代：宋
体裁：古风

村南村北麦花老，姑恶声声啼不了。有姑不养反怨姑，至今为尔伤风教。噫，君虽不仁臣当忠，父虽不慈子当孝。
姑惡
作者：于石
朝代：宋

村南村北麥花老，姑惡聲聲啼不了。
有姑不養反怨姑，至今爲爾傷風教。
噫，君雖不仁臣當忠，父雖不慈子當孝。
子房
作者：于石
朝代：宋

韓亡誓欲報秦仇，秦滅還興伐楚謀。
一念爲韓非爲漢，無功何必願封留。
子房
作者：于石
朝代：宋
体裁：七言绝句

韩亡誓欲报秦仇，秦灭还兴伐楚谋。一念为韩非为汉，无功何必愿封留。
孔明
作者：于石
朝代：宋
体裁：七言绝句

居荆不肯吞刘表，入蜀胡为诈取璋。二子孰非刘氏后，岂惟玄德可兴王。
孔明
作者：于石
朝代：宋

居荆不肯吞劉表，入蜀胡爲詐取璋。
二子孰非劉氏後，豈惟玄德可興王。
孤山
作者：于石
朝代：宋
体裁：七言绝句

老梅半树倚枯槎，路入湖心第几家。水月荒凉谁复问，游人多只看荷花。
孤山
作者：于石
朝代：宋

老梅半树倚枯槎，路入湖心第几家。
水月荒凉谁復问，游人多只看荷花。
孤山
作者：于石
朝代：宋

老梅半樹倚枯槎，路入湖心第幾家。
水月荒凉誰復問，遊人多只看荷花。
孤雁
作者：于石
朝代：宋

流落天涯偶失羣，何心飲啄到江城。
一身去就分南北，四海飄零孰弟兄。
無伴月明惟顧影，欲鳴風慘不成聲。
明年回首關山路，依舊團圞骨肉情。
孤雁
作者：于石
朝代：宋

流落天涯偶失羣，何心饮啄到江城。
一身去就分南北，四海飘零孰弟兄。
无伴月明惟顾影，欲鸣风惨不成声。
明年回首关山路，依旧团圞骨肉情。
孤雁
作者：于石
朝代：宋
体裁：七言律诗

流落天涯偶失群，何心饮啄到江城。一身去就分南北，四海飘零孰弟兄。无伴月明惟顾影，欲鸣风惨不成声。明年回首关山路，依旧团圞骨肉情。
宿栖真院分韵得独字
作者：于石
朝代：宋
体裁：古风

空翠冷滴衣，石藓滑吾足。偶随白云去，栖此林下屋。楼影挂斜阳，钟声出深竹。山僧老面壁，谁与伴幽独。分我云半间，攲枕听飞瀑。
宿栖真院分韵得独字
作者：于石
朝代：宋

空翠冷滴衣，石藓滑吾足。
偶随白云去，栖此林下屋。
楼影挂斜阳，钟声出深竹。
山僧老面壁，谁与伴幽独。
分我云半间，欹枕听飞瀑。
宿棲真院分韵得獨字
作者：于石
朝代：宋

空翠冷滴衣，石蘚滑吾足。
偶隨白雲去，栖此林下屋。
樓影挂斜陽，鐘聲出深竹。
山僧老面壁，誰與伴幽獨。
分我雲半間，欹枕聽飛瀑。
寄意
作者：于石
朝代：宋

妾家有明鏡，百鍊方能成。
寶匣玉爲臺，持以奉良人。
自恃妾貌妍，懶拂鏡上塵。
妾貌未及衰，妾鏡先已昏。
貌衰不再少，鏡昏能再明。
爲君一磨拭，烱烱光如新。
徒能照妾貌，安能照妾心。
寄意
作者：于石
朝代：宋

妾家有明镜，百炼方能成。
宝匣玉为台，持以奉良人。
自恃妾貌妍，懒拂镜上尘。
妾貌未及衰，妾镜先已昏。
貌衰不再少，镜昏能再明。
为君一磨拭，烱烱光如新。
徒能照妾貌，安能照妾心。
寄意
作者：于石
朝代：宋
体裁：古风

妾家有明镜，百鍊方能成。宝匣玉为台，持以奉良人。自恃妾貌妍，懒拂镜上尘。妾貌未及衰，妾镜先已昏。貌衰不再少，镜昏能再明。为君一磨拭，烱烱光如新。徒能照妾貌，安能照妾心。
寄題千秋觀
作者：于石
朝代：宋

崢嶸金碧千秋觀，誰記當年賀監家。
湖水亦隨人世改，秋光一半失荷花。
寄题千秋观
作者：于石
朝代：宋
体裁：七言绝句

峥嵘金碧千秋观，谁记当年贺监家。湖水亦随人世改，秋光一半失荷花。
寒梅
作者：于石
朝代：宋

閉門一卷易，風定縷香凝。
落葉空階雨，殘梅閣硯冰。
鳥啼深夜語，犬吠隔籬燈。
不作紅塵夢，寒窗幾曲肱。
寒梅
作者：于石
朝代：宋
体裁：五言律诗

闭门一卷易，风定缕香凝。落叶空阶雨，残梅阁砚冰。鸟啼深夜语，犬吠隔篱灯。不作红尘梦，寒窗几曲肱。
对雪
作者：于石
朝代：宋
体裁：古风

顽云怙势吞烛龙，一夜老尽江上峰。骖鸾驾鹤下瑶阙，羽衣森列飞行空。玉虬夭矫振鳞甲，猎猎怒战谁争锋。银河剪刻纷弄巧，姑射缥缈来无踪。半开半落花绕树，无根无蒂絮因风。造物幻出不可测，万变归我一慨中。重裘何富，负薪何穷。烹茶何俭，饮羔何丰。天意茫茫无问处，人事悠悠定何许。丰年固知雪可喜，贫民不以雪为瑞。安得见晛消凝阴，寒崖草木皆生春。
對雪
作者：于石
朝代：宋

頑雲怙勢吞燭龍，一夜老盡江上峰。
驂鸞駕鶴下瑶闕，羽衣森列飛行空。
玉虯夭矯振鱗甲，獵獵怒戰誰爭鋒。
銀河剪刻紛弄巧，姑射縹緲來無蹤。
半開半落花繞樹，無根無蒂絮因風。
造物幻出不可測，萬變歸我一慨中。
重裘何富，負薪何窮。
烹茶何儉，飲羔何豐。
天意茫茫無問處，人事悠悠定何許。
豐年固知雪可喜，貧民不以雪爲瑞。
安得見晛消凝陰，寒崖草木皆生春。
小三洞
作者：于石
朝代：宋

四山回合响幽泉，古木苍藤路屈盘。一局残棋双鹤去，石屏空倚白云寒。洞门相对是吾家，朝看烟云暮看霞。铁笛一声山石裂，老松惊落半岩花。断崖怒涌四时雪，虚壁寒凝六月霜。倚树老僧闲洗钵，碧桃花落涧泉香。
小三洞·其一
作者：于石
朝代：宋
体裁：七言绝句

四山回合响幽泉，古木苍藤路屈盘。一局残棋双鹤去，石屏空倚白云寒。
小三洞·其一
作者：于石
朝代：宋

四山迴合响幽泉，古木苍藤路屈盘。
一局残棋双鹤去，石屏空倚白云寒。
小三洞·其一
作者：于石
朝代：宋

四山迴合響幽泉，古木蒼藤路屈盤。
一局殘棋雙鶴去，石屏空倚白雲寒。
小三洞·其三
作者：于石
朝代：宋
体裁：七言绝句

断崖怒涌四时雪，虚壁寒凝六月霜。倚树老僧闲洗钵，碧桃花落涧泉香。
小三洞·其三
作者：于石
朝代：宋

斷崖怒湧四時雪，虛壁寒凝六月霜。
倚樹老僧閑洗鉢，碧桃花落澗泉香。
小三洞·其二
作者：于石
朝代：宋

洞門相對是吾家，朝看烟雲暮看霞。
鐵笛一聲山石裂，老松驚落半巖花。
小三洞·其二
作者：于石
朝代：宋
体裁：七言绝句

洞门相对是吾家，朝看烟云暮看霞。铁笛一声山石裂，老松惊落半岩花。
小反岭
作者：于石
朝代：宋
体裁：七言绝句

泉本至清谁曰盗，溪虽可染却名愚。一夫作难随倾覆，千古青山独受污。
小反嶺
作者：于石
朝代：宋

泉本至清誰曰盜，溪雖可染却名愚。
一夫作難隨傾覆，千古青山獨受污。
小石塘源
作者：于石
朝代：宋
体裁：古风

万山郁回合，群木尤老苍。细路百盘折，崎岖陟羊肠。凉阴覆峭壁，萦回涧流长。绿萝下百尺，笑挹清泉香。甘寒试一漱，齿颊凝冰霜。拂石坐未去，樵叟来我傍。云此涧中水，其源来浦阳。浦阳婺属邑，亦我父母邦。欲我饮此水，而不忘故乡。叟言起予意，振衣欲飞扬。便将随水源，径度千仞冈。叟前挽我衣，迟留且勿忙。吾家隔前坡，林居愧荒凉。寒醅旋可压，为子炊黄粱。微径行荦确，柴门隐松篁。推户拂尘席，延我入中堂。呼儿出长揖，阔步何蹡踉。问我从何来，惊顾走欲僵。屡呼不复出，自起致茶汤。坐不分宾主，高谈到羲皇。炊烟淡茅屋，劝我饮尽觞。葫芦烂鹅鸭，盘饤罗芥姜。一饱共酣寝，此乐殊未央。摄衣起谢叟，听我歌慨慷。风埃暗宇县，干戈几抢攘。朽骨缠蔓草，呻吟卧残创。荒丘奔狐兔，断础悲蛩螀。奔逃不相顾，流离各悽伤。十年未返业，几人失耕桑。而此源中民，熙然独徜徉。数家联聚落，茅茨带林塘。笑语声相闻，隔篱灯火光。翁妪各垂白，童稚纷成行。嫁女必近邻，生男不行商。死徙无出境，耕织各有常。地垆老瓦盆，竹几素木床。俗淳器亦古，岂识时世妆。瓜瓠满篱落，麻苧翳门墙。缺窦出鸡犬，平坡散牛羊。豚蹄一盂酒，神休答丰禳。村讴杂社鼓，醉舞衣淋浪。昼无悍吏恐，夜无群盗狂。生者遂所养，死者得所藏。其乐有如此，宜与世相忘。叟前重致词，为子言其详。使我居华屋，绮疏交洞房。使我服鲜丽，翠襦绣罗裳。食必具水陆，饮必酣琼浆。出则盛车骑，锦鞯紫游缰。归则拥歌吹，粉黛环姬姜。贵封侯万户，富储粟千仓。如此岂不乐，患至难豫防。利者祸之的，何地非战场。况有吏椎剥，宁免盗陆梁。安贫即乐土，多财必遗殃。人生守常分，世事胡可量。我闻重叹息，临风几徬徨。林霏掩苍翠，回首路杳茫。远山衔落日，惨惨尘沙黄。因思桃源中，人多寿而康。山深事简寡，居安俗淳良。不与外人接，别在天一方。儿孙自生长，古今任兴亡。世以为神仙，此说诚荒唐。平生志远游，恨不穷八荒。去家百里近，绝境见未尝。邈与桃源居，异世遥相望。安知千载下，以我非渔郎。独恨无桃花，夹岸摇红芳。花落春水涨，一苇或可航。
小石塘源
作者：于石
朝代：宋

万山鬰回合，羣木尤老苍。
细路百盘折，崎岖陟羊肠。
凉阴覆峭壁，萦迴涧流长。
绿萝下百尺，笑挹清泉香。
甘寒试一潄，齿颊凝冰霜。
拂石坐未去，樵叟来我傍。
云此涧中水，其源来浦阳。
浦阳婺属邑，亦我父母邦。
欲我饮此水，而不忘故乡。
叟言起予意，振衣欲飞扬。
便将随水源，径度千仞冈。
叟前挽我衣，迟留且勿忙。
吾家隔前坡，林居愧荒凉。
寒醅旋可压，为子炊黄粱。
微径行荦确，柴门隠松篁。
推户拂尘席，延我入中堂。
呼儿出长揖，阔步何蹡踉。
问我从何来，惊顾走欲僵。
屡呼不復出，自起致茶汤。
坐不分宾主，高谈到羲皇。
炊烟淡茅屋，劝我饮尽觞。
葫芦烂鹅鸭，盘饤罗芥姜。
一饱共酣寝，此乐殊未央。
摄衣起谢叟，听我歌慨慷。
风埃暗宇县，干戈几抢攘。
朽骨缠蔓草，呻吟卧残创。
荒丘奔狐兔，断础悲蛩螀。
奔逃不相顾，流离各悽伤。
十年未返业，几人失耕桑。
而此源中民，熙然独徜徉。
数家联聚落，茅茨带林塘。
笑语声相闻，隔篱灯火光。
翁妪各垂白，童稚纷成行。
嫁女必近邻，生男不行商。
死徙无出境，耕织各有常。
地垆老瓦盆，竹几素木床。
俗淳器亦古，岂识时世妆。
瓜瓠满篱落，麻苎翳门墙。
缺窦出鷄犬，平坡散牛羊。
豚蹄一盂酒，神休答丰禳。
村讴杂社鼓，醉舞衣淋浪。
昼无悍吏恐，夜无羣盗狂。
生者遂所养，死者得所藏。
其乐有如此，宜与世相忘。
叟前重致词，为子言其详。
使我居华屋，绮疏交洞房。
使我服鲜丽，翠襦绣罗裳。
食必具水陆，饮必酣琼浆。
出则盛车骑，锦鞯紫游缰。
归则拥歌吹，粉黛环姬姜。
贵封侯万户，富储粟千仓。
如此岂不乐，患至难豫防。
利者祸之的，何地非战场。
况有吏椎剥，宁免盗陆梁。
安贫即乐土，多财必遗殃。
人生守常分，世事胡可量。
我闻重叹息，临风几彷徨。
林霏掩苍翠，回首路杳茫。
远山衔落日，惨惨尘沙黄。
因思桃源中，人多寿而康。
山深事简寡，居安俗淳良。
不与外人接，别在天一方。
儿孙自生长，古今任兴亡。
世以为神仙，此说诚荒唐。
平生志远游，恨不穷八荒。
去家百里近，绝境见未尝。
邈与桃源居，异世遥相望。
安知千载下，以我非渔郎。
独恨无桃花，夹岸摇红芳。
花落春水涨，一苇或可航。
小石塘源
作者：于石
朝代：宋

萬山鬰回合，羣木尤老蒼。
細路百盤折，崎嶇陟羊腸。
凉陰覆峭壁，縈迴澗流長。
綠蘿下百尺，笑挹清泉香。
甘寒試一潄，齒頰凝冰霜。
拂石坐未去，樵叟來我傍。
云此澗中水，其源來浦陽。
浦陽婺屬邑，亦我父母邦。
欲我飲此水，而不忘故鄉。
叟言起予意，振衣欲飛揚。
便將隨水源，徑度千仞岡。
叟前挽我衣，遲留且勿忙。
吾家隔前坡，林居愧荒凉。
寒醅旋可壓，爲子炊黄粱。
微徑行犖确，柴門隠松篁。
推戶拂塵席，延我入中堂。
呼兒出長揖，闊步何蹡踉。
問我從何來，驚顧走欲僵。
屢呼不復出，自起致茶湯。
坐不分賓主，高談到羲皇。
炊烟淡茅屋，勸我飲盡觴。
葫蘆爛鵝鴨，盤飣羅芥薑。
一飽共酣寢，此樂殊未央。
攝衣起謝叟，聽我歌慨慷。
風埃暗宇縣，干戈幾搶攘。
朽骨纏蔓草，呻吟卧殘創。
荒丘奔狐兔，斷礎悲蛩螀。
奔逃不相顧，流離各悽傷。
十年未返業，幾人失耕桑。
而此源中民，熙然獨徜徉。
數家聯聚落，茅茨带林塘。
笑語聲相聞，隔籬燈火光。
翁嫗各垂白，童稚紛成行。
嫁女必近鄰，生男不行商。
死徙無出境，耕織各有常。
地罏老瓦盆，竹几素木床。
俗淳器亦古，豈識時世妝。
瓜瓠滿籬落，麻苧翳門牆。
缺竇出鷄犬，平坡散牛羊。
豚蹄一盂酒，神休答豐禳。
村謳雜社鼓，醉舞衣淋浪。
晝無悍吏恐，夜無羣盜狂。
生者遂所養，死者得所藏。
其樂有如此，宜與世相忘。
叟前重致詞，爲子言其詳。
使我居華屋，綺疏交洞房。
使我服鮮麗，翠襦綉羅裳。
食必具水陸，飲必酣瓊漿。
出則盛車騎，錦韉紫遊韁。
歸則擁歌吹，粉黛環姬姜。
貴封侯萬戶，富儲粟千倉。
如此豈不樂，患至難豫防。
利者禍之的，何地非戰場。
况有吏椎剝，寧免盜陸梁。
安貧即樂土，多財必遺殃。
人生守常分，世事胡可量。
我聞重歎息，臨風幾徬徨。
林霏掩蒼翠，回首路杳茫。
遠山銜落日，慘慘塵沙黄。
因思桃源中，人多壽而康。
山深事簡寡，居安俗淳良。
不與外人接，別在天一方。
兒孫自生長，古今任興亡。
世以爲神仙，此說誠荒唐。
平生志遠遊，恨不窮八荒。
去家百里近，絕境見未嘗。
邈與桃源居，異世遥相望。
安知千載下，以我非漁郎。
獨恨無桃花，夾岸摇紅芳。
花落春水漲，一葦或可航。
山中
作者：于石
朝代：宋

我家万山中，日日采樵去。扪萝上层巅，苔滑不留履。落日负樵归，云深失归路。谁家犬吠声，声在云深处。偶因抱瓮出，夜汲涧底泉。荡摇水中月，水定光复圆。问水水不语，问月月不言。倚树一长啸，万壑松风寒。
山中·其一
作者：于石
朝代：宋
体裁：古风

我家万山中，日日采樵去。扪萝上层巅，苔滑不留履。落日负樵归，云深失归路。谁家犬吠声，声在云深处。
山中·其一
作者：于石
朝代：宋

我家萬山中，日日采樵去。
捫蘿上層巔，苔滑不留履。
落日負樵歸，雲深失歸路。
誰家犬吠聲，聲在雲深處。
山中·其二
作者：于石
朝代：宋
体裁：古风

偶因抱瓮出，夜汲涧底泉。荡摇水中月，水定光复圆。问水水不语，问月月不言。倚树一长啸，万壑松风寒。
山中·其二
作者：于石
朝代：宋

偶因抱瓮出，夜汲涧底泉。
荡摇水中月，水定光復圆。
问水水不语，问月月不言。
倚树一长啸，万壑松风寒。
山中·其二
作者：于石
朝代：宋

偶因抱甕出，夜汲澗底泉。
蕩摇水中月，水定光復圓。
問水水不語，問月月不言。
倚樹一長嘯，萬壑松風寒。
山中何所有
作者：于石
朝代：宋
体裁：古风

山中何所有，古松与清泉。一泓涵素月，千尺摇苍烟。我生乏世用，乐此山林闲。临流或倚树，物我两悠然。慎勿作梁栋，斧斤斲其天。慎勿入江海，汹涌生波澜。流荡易忘返，正直难自全。我欲叩其理，水去松无言。
山中何所有
作者：于石
朝代：宋

山中何所有，古松与清泉。
一泓涵素月，千尺摇苍烟。
我生乏世用，乐此山林闲。
临流或倚树，物我两悠然。
慎勿作梁栋，斧斤斵其天。
慎勿入江海，汹涌生波澜。
流荡易忘返，正直难自全。
我欲叩其理，水去松无言。
山中何所有
作者：于石
朝代：宋

山中何所有，古松與清泉。
一泓涵素月，千尺摇蒼烟。
我生乏世用，樂此山林閑。
臨流或倚樹，物我兩悠然。
慎勿作梁棟，斧斤斵其天。
慎勿入江海，洶湧生波瀾。
流蕩易忘返，正直難自全。
我欲叩其理，水去松無言。
山居
作者：于石
朝代：宋

结屋万山顶，柴扉昼懒开。捣茶惊鹤醒，抛果引猿来。笋短和泥掘，松高倚石栽。有时寻胜去，多趁暮钟回。不谈当世事，荣辱两无闻。诗思半山月，生涯一坞云。砚乾分瀑润，香断借兰熏。有客时相过，呼儿采涧芹。
山居·其一
作者：于石
朝代：宋

結屋萬山頂，柴扉晝懶開。
搗茶驚鶴醒，拋果引猿來。
笋短和泥掘，松高倚石栽。
有時尋勝去，多趁暮鐘回。
山居·其一
作者：于石
朝代：宋
体裁：五言律诗

结屋万山顶，柴扉昼懒开。捣茶惊鹤醒，抛果引猿来。笋短和泥掘，松高倚石栽。有时寻胜去，多趁暮钟回。
山居·其二
作者：于石
朝代：宋

不談當世事，榮辱兩無聞。
詩思半山月，生涯一塢雲。
硯乾分瀑潤，香斷借蘭熏。
有客時相過，呼兒採澗芹。
山居·其二
作者：于石
朝代：宋
体裁：五言律诗

不谈当世事，荣辱两无闻。诗思半山月，生涯一坞云。砚乾分瀑润，香断借兰熏。有客时相过，呼儿采涧芹。
山居·其二
作者：于石
朝代：宋

不谈当世事，荣辱两无闻。
诗思半山月，生涯一坞云。
砚干分瀑润，香断借兰熏。
有客时相过，呼儿采涧芹。
己卯寒食
作者：于石
朝代：宋
体裁：古风

今年客路逢寒食，村落无烟春寂寂。荒冢累累人不识，芳草凄凄吐花碧。麦饭一盂酒一滴，哀哀儿女春衫湿。我过其傍因太息，有坟可酹何须泣。干戈满地边云黑，路傍多少征人骨。
己卯寒食
作者：于石
朝代：宋

今年客路逢寒食，村落无烟春寂寂。
荒冢纍纍人不识，芳草凄凄吐花碧。
麦饭一盂酒一滴，哀哀儿女春衫湿。
我过其傍因太息，有坟可酹何须泣。
干戈满地边云黑，路傍多少征人骨。
己卯寒食
作者：于石
朝代：宋

今年客路逢寒食，村落無烟春寂寂。
荒塚纍纍人不識，芳草凄凄吐花碧。
麥飯一盂酒一滴，哀哀兒女春衫濕。
我過其傍因太息，有墳可酹何須泣。
干戈滿地邊雲黑，路傍多少征人骨。
庭前有松树
作者：于石
朝代：宋
体裁：古风

庭前有松树，百尺盘虬龙。材大不适用，偃蹇霜雪中。五陵年少儿，种花不种松。寄言傲霜雪，何似媚春风。松有千岁根，花无十日红。众人逐时好，君子惟固穷。
庭前有松樹
作者：于石
朝代：宋

庭前有松樹，百尺盤虬龍。
材大不適用，偃蹇霜雪中。
五陵年少兒，種花不種松。
寄言傲霜雪，何似媚春風。
松有千歲根，花無十日紅。
衆人逐時好，君子惟固窮。
弔古行
作者：于石
朝代：宋

苍梧之南湘水头，烟波逐客增离忧。
重瞳孤坟閟白日，双娥贞佩摇清秋。
江空夜闻鬼对泣，泣罢仍为鼓瑶瑟。
瑟声渐杳江声长，丹枫坠影天霜白。
临江被髪招帝魂，拔剑欲断东流奔。
东流无穷帝不返，呜呼薄俗无由敦。
弔古行
作者：于石
朝代：宋

蒼梧之南湘水頭，烟波逐客增離憂。
重瞳孤墳閟白日，雙娥貞佩摇清秋。
江空夜聞鬼對泣，泣罷仍爲鼓瑶瑟。
瑟聲漸杳江聲長，丹楓墜影天霜白。
臨江被髪招帝魂，拔劍欲斷東流奔。
東流無窮帝不返，嗚呼薄俗無由敦。
张德裕盘谷隐居
作者：于石
朝代：宋
体裁：古风

盘谷四面环青山，晴岚暖翠浮云烟。盘谷之阻多幽泉，湛然深碧蛟螭蟠。中有华屋贮神仙，猿鸟不惊犬不喧。竹侵行径松碍檐，人疑无路堪攀缘。忽闻读书声琅然，始信别是壶中天。翩然振屐登其巅，仰林俯壑天地宽。桑麻尽处开平川，千帆来往无时闲。旁有一叶渔翁船，出没红蓼黄芦边。呼之来泊岩下湾，就船买鱼归烹鲜。煮茗有泉秫有田，问之世事笑不言。家藏黄石书一编，安用李愿归来篇。我欲前峰卜数椽，幅巾杖屦行其间。目送归鸿挥五弦，闲窗静听松风眠。
张德裕盘谷隠居
作者：于石
朝代：宋

盘谷四面环青山，晴岚暖翠浮云烟。
盘谷之阻多幽泉，湛然深碧蛟螭蟠。
中有华屋贮神仙，猿鸟不惊犬不喧。
竹侵行径松碍檐，人疑无路堪攀缘。
忽闻读书声琅然，始信别是壶中天。
翩然振屐登其巅，仰林俯壑天地宽。
桑麻尽处开平川，千帆来往无时闲。
旁有一叶渔翁船，出没红蓼黄芦边。
呼之来泊岩下湾，就船买鱼归烹鲜。
煮茗有泉秫有田，问之世事笑不言。
家藏黄石书一编，安用李愿归来篇。
我欲前峰卜数椽，幅巾杖屦行其间。
目送归鸿挥五絃，闲窗静听松风眠。
張德裕盤谷隠居
作者：于石
朝代：宋

盤谷四面環青山，晴嵐暖翠浮雲烟。
盤谷之阻多幽泉，湛然深碧蛟螭蟠。
中有華屋貯神仙，猿鳥不驚犬不喧。
竹侵行逕松礙簷，人疑無路堪攀緣。
忽聞讀書聲琅然，始信別是壺中天。
翩然振屐登其巔，仰林俯壑天地寬。
桑麻盡處開平川，千帆來往無時閑。
旁有一葉漁翁船，出沒紅蓼黄蘆邊。
呼之來泊岩下灣，就船買魚歸烹鮮。
煮茗有泉秫有田，問之世事笑不言。
家藏黄石書一編，安用李愿歸來篇。
我欲前峰卜數椽，幅巾杖屨行其間。
目送歸鴻揮五絃，閑窗靜聽松風眠。
归兴
作者：于石
朝代：宋
体裁：七言律诗

归欤高枕寄林泉，安用悲歌行路难。君子患无真气节，世人空笑旧衣冠。雪深处士梅花屋，月冷先生苜蓿盘。谁谓家贫无一物，床头三尺剑光寒。
徐子觀生輓詩
作者：于石
朝代：宋

一片清虛太極心，浮雲流水世情輕。
有生已作無生計，未死先求不死名。
墓必預銘唐杜牧，詩能自輓晉淵明。
巋然貌不隨年老，留與斯文主夏盟。
徐子观生挽诗
作者：于石
朝代：宋
体裁：七言律诗

一片清虚太极心，浮云流水世情轻。有生已作无生计，未死先求不死名。墓必预铭唐杜牧，诗能自挽晋渊明。岿然貌不随年老，留与斯文主夏盟。
徐子观生輓诗
作者：于石
朝代：宋

一片清虚太极心，浮云流水世情轻。
有生已作无生计，未死先求不死名。
墓必预铭唐杜牧，诗能自輓晋渊明。
岿然貌不随年老，留与斯文主夏盟。
得家书
作者：于石
朝代：宋
体裁：五言律诗

久客秋又晚，思家梦屡惊。空阶闻叶落，隔树见灯明。亲老贫常健，儿痴学未成。凄凉今夜月，照我故乡情。
得家書
作者：于石
朝代：宋

久客秋又晚，思家夢屢驚。
空階聞葉落，隔樹見燈明。
親老貧常健，兒癡學未成。
凄凉今夜月，照我故鄉情。
感兴
作者：于石
朝代：宋

吴起为鲁将，杀妻殊不仁。乐羊伐中山，食子太无情。功名苟为重，骨肉无乃轻。以此谋富贵，何如甘贱贫。沛丰三尺剑，抵掌收楚秦。未央玉卮寿，以功骄父兄。惜哉一杯酒，终愧一杯羹。晋人杀鸣犊，孔子不渡河。河之水洋洋，临流一长歌。岂无舟与楫，所惧蛟与鼍。蛟鼍任险怪，不度如我何。黄鹄一远举，奚忧婴网罗。卫人将授甲，鹤有乘轩宠。爱人不如禽，士固不为用。唐人竞朝梁，怒杀孙供奉。兽犹知有君，人胡不愧悚。鹰犬饱粱肉，饥人厌粥糜。墙屋被文绣，民有号寒儿。禽兽食人食，土木衣人衣。俗偷或过侈，民穷易为非。君子固有守，岂若世所为。富贵苟可得，贫贱终莫移。群栖平沙雁，有警奴辄鸣。鸣多谓奴妄，哀嗷堕弓矰。甡甡中林鹿，以媒诱其群。相呼入网罟，鹿死媒独生。骨肉不相信，效忠况他人。轻言托心腹，卖友终不仁。君子能审友，四海皆弟兄。
感兴
作者：于石
朝代：宋

愚公欲移山，精卫欲填海。嗟乎智力穷，山海元不改。春秋更战国，仁义日荒怠。近趋管晏功，远受仪秦诒。杨墨骋邪说，申韩祸无罪。孔孟生其间，迂阔谁复采。群嚣竞纷纭，智力几百倍。山崩海可竭，吾道固长在。游鱼闻饵香，宁悟钩入口。不忍一朝饥，竟落渔人手。捕雉必以媒，相呼欣得偶。失身罗网中，乃为媒所诱。嗟哉二物微，智不料其后。飞潜一失所，虽悔复何咎。矧为物之灵，而不慎所守。饥渴能害心，交游多卖友。
感兴·其一
作者：于石
朝代：宋
体裁：古风

吴起为鲁将，杀妻殊不仁。乐羊伐中山，食子太无情。功名苟为重，骨肉无乃轻。以此谋富贵，何如甘贱贫。沛丰三尺剑，抵掌收楚秦。未央玉卮寿，以功骄父兄。惜哉一杯酒，终愧一杯羹。
感兴·其一
作者：于石
朝代：宋

吴起为鲁将，杀妻殊不仁。
乐羊伐中山，食子太无情。
功名苟为重，骨肉无乃轻。
以此谋富贵，何如甘贱贫。
沛丰三尺剑，抵掌收楚秦。
未央玉巵寿，以功骄父兄。
惜哉一杯酒，终愧一杯羹。
感兴·其一
作者：于石
朝代：宋
体裁：古风

愚公欲移山，精卫欲填海。嗟乎智力穷，山海元不改。春秋更战国，仁义日荒怠。近趋管晏功，远受仪秦诒。杨墨骋邪说，申韩祸无罪。孔孟生其间，迂阔谁复采。群嚣竞纷纭，智力几百倍。山崩海可竭，吾道固长在。
感兴·其一
作者：于石
朝代：宋

愚公欲移山，精卫欲填海。
嗟乎智力穷，山海元不改。
春秋更战国，仁义日荒怠。
近趋管晏功，远受仪秦诒。
杨墨骋邪说，申韩祸无罪。
孔孟生其间，迂阔谁復采。
羣嚣竞纷纭，智力几百倍。
山崩海可竭，吾道固长在。
感兴·其三
作者：于石
朝代：宋
体裁：古风

卫人将授甲，鹤有乘轩宠。爱人不如禽，士固不为用。唐人竞朝梁，怒杀孙供奉。兽犹知有君，人胡不愧悚。
感兴·其二
作者：于石
朝代：宋
体裁：古风

晋人杀鸣犊，孔子不渡河。河之水洋洋，临流一长歌。岂无舟与楫，所惧蛟与鼍。蛟鼍任险怪，不度如我何。黄鹄一远举，奚忧婴网罗。
感兴·其二
作者：于石
朝代：宋

游鱼闻饵香，宁悟鈎入口。
不忍一朝饥，竟落渔人手。
捕雉必以媒，相呼欣得偶。
失身罗网中，乃为媒所诱。
嗟哉二物微，智不料其后。
飞潜一失所，虽悔復何咎。
矧为物之灵，而不慎所守。
饥渴能害心，交游多卖友。
感兴·其二
作者：于石
朝代：宋
体裁：古风

游鱼闻饵香，宁悟钩入口。不忍一朝饥，竟落渔人手。捕雉必以媒，相呼欣得偶。失身罗网中，乃为媒所诱。嗟哉二物微，智不料其后。飞潜一失所，虽悔复何咎。矧为物之灵，而不慎所守。饥渴能害心，交游多卖友。
感兴·其五
作者：于石
朝代：宋

羣栖平沙雁，有警奴辄鸣。
鸣多谓奴妄，哀嗷堕弓矰。
甡甡中林鹿，以媒诱其羣。
相呼入网罟，鹿死媒独生。
骨肉不相信，效忠况他人。
轻言託心腹，卖友终不仁。
君子能审友，四海皆弟兄。
感兴·其五
作者：于石
朝代：宋
体裁：古风

群栖平沙雁，有警奴辄鸣。鸣多谓奴妄，哀嗷堕弓矰。甡甡中林鹿，以媒诱其群。相呼入网罟，鹿死媒独生。骨肉不相信，效忠况他人。轻言托心腹，卖友终不仁。君子能审友，四海皆弟兄。
感兴·其四
作者：于石
朝代：宋
体裁：古风

鹰犬饱粱肉，饥人厌粥糜。墙屋被文绣，民有号寒儿。禽兽食人食，土木衣人衣。俗偷或过侈，民穷易为非。君子固有守，岂若世所为。富贵苟可得，贫贱终莫移。
感古引
作者：于石
朝代：宋
体裁：古风

建安天下如溃瓜，一榻之外非吾家。黄屋飘飖定何许，龙为鱼兮鼠为虎。老瞒诈力敢欺天，朵颐羊鼎方垂涎。紫髯将军一攘臂，控荆引越三千里。慷慨山东大耳儿，南飞乌鹊栖无枝。草庐一语君臣契，目中久矣无吴魏。堂堂大义凛不磨，灵关剑阁争嵯峨。昨夜西南一星落，六尺之孤竟谁托。渭水旌旗归故都，江上空存八阵图。抱膝长歌出师表，古柏苍苍为谁老。
感興·其一
作者：于石
朝代：宋

吳起爲魯將，殺妻殊不仁。
樂羊伐中山，食子太無情。
功名苟爲重，骨肉無乃輕。
以此謀富貴，何如甘賤貧。
沛豐三尺劍，抵掌收楚秦。
未央玉巵壽，以功驕父兄。
惜哉一杯酒，終愧一杯羹。
感興·其一
作者：于石
朝代：宋

愚公欲移山，精衛欲填海。
嗟乎智力窮，山海元不改。
春秋更戰國，仁義日荒怠。
近趨管晏功，遠受儀秦詒。
楊墨騁邪說，申韓禍無罪。
孔孟生其間，迂闊誰復採。
羣囂競紛紜，智力幾百倍。
山崩海可竭，吾道固長在。
感興·其三
作者：于石
朝代：宋

衛人將授甲，鶴有乘軒寵。
愛人不如禽，士固不爲用。
唐人競朝梁，怒殺孫供奉。
獸猶知有君，人胡不愧悚。
感興·其二
作者：于石
朝代：宋

晉人殺鳴犢，孔子不渡河。
河之水洋洋，臨流一長歌。
豈無舟與楫，所懼蛟與鼉。
蛟鼉任險怪，不度如我何。
黄鵠一遠舉，奚憂嬰網羅。
感興·其二
作者：于石
朝代：宋

游魚聞餌香，寧悟鈎入口。
不忍一朝饑，竟落漁人手。
捕雉必以媒，相呼欣得偶。
失身羅網中，乃爲媒所誘。
嗟哉二物微，智不料其後。
飛潜一失所，雖悔復何咎。
矧爲物之靈，而不慎所守。
饑渴能害心，交游多賣友。
感興·其五
作者：于石
朝代：宋

羣棲平沙雁，有警奴輒鳴。
鳴多謂奴妄，哀嗷墮弓矰。
甡甡中林鹿，以媒誘其羣。
相呼入網罟，鹿死媒獨生。
骨肉不相信，效忠况他人。
輕言託心腹，賣友終不仁。
君子能審友，四海皆弟兄。
感興·其四
作者：于石
朝代：宋

鷹犬飽粱肉，饑人厭粥糜。
牆屋被文繡，民有號寒兒。
禽獸食人食，土木衣人衣。
俗偷或過侈，民窮易爲非。
君子固有守，豈若世所爲。
富貴苟可得，貧賤終莫移。
戊子元夕大雪
作者：于石
朝代：宋
体裁：古风

去年逢元夕，交光灯与月。今年逢元夕，交光灯与雪。有月已甚奇，一雪更奇绝。灿烂星斗光，晃耀琼瑶阙。纷纷竞儿嬉，笙歌声不歇。年来独衰懒，颇亦厌喧杂。呼儿早闭门，拥炉烧落叶。雪月两不知，孤灯任明灭。
戊子元夕大雪
作者：于石
朝代：宋

去年逢元夕，交光燈與月。
今年逢元夕，交光燈與雪。
有月已甚奇，一雪更奇絕。
燦爛星斗光，晃耀瓊瑶闕。
紛紛競兒嬉，笙歌聲不歇。
年來獨衰懶，頗亦厭喧雜。
呼兒早閉門，擁爐燒落葉。
雪月兩不知，孤燈任明滅。
我从山中游
作者：于石
朝代：宋
体裁：古风

我从山中游，归来林壑暝。涧水冻不流，月出四山静。柴扉不敢敲，恐惊孤鹤醒。徘徊踏明月，倚杖看松影。
我從山中遊
作者：于石
朝代：宋

我從山中遊，歸來林壑暝。
澗水凍不流，月出四山靜。
柴扉不敢敲，恐驚孤鶴醒。
徘徊踏明月，倚杖看松影。
所怀寄何寺簿
作者：于石
朝代：宋
体裁：古风

斜日明远树，落叶走空阶。闭门寂无事，心澹境自佳。美人期不来，此乐谁与偕。岂无南飞雁，可以寄所怀。所怀不可寄，孤云渺天涯。
所懷寄何寺簿
作者：于石
朝代：宋

斜日明遠樹，落葉走空階。
閉門寂無事，心澹境自佳。
美人期不來，此樂誰與偕。
豈無南飛雁，可以寄所懷。
所懷不可寄，孤雲渺天涯。
抱膝吟
作者：于石
朝代：宋
体裁：五言律诗

治乱古来有，英雄今岂无。人情云聚散，世态草荣枯。事定见天理，时艰识丈夫。山川渺何许，烟雨暗平芜。
抱膝吟
作者：于石
朝代：宋

治亂古來有，英雄今豈無。
人情雲聚散，世態草榮枯。
事定見天理，時艱識丈夫。
山川渺何許，烟雨暗平蕪。
拟古
作者：于石
朝代：宋
体裁：古风

东篱有佳菊，埋没野草傍。草蔓日以滋，菊苗日以荒。生意几欲息，菊短草何长。深秋严霜下，百草不复芳。采采东篱花，澹然发幽香。万物各有时，盛衰固其常。荣华不足恃，穷困果何伤。
拟古
作者：于石
朝代：宋

东篱有佳菊，埋没野草傍。
草蔓日以滋，菊苗日以荒。
生意几欲息，菊短草何长。
深秋严霜下，百草不復芳。
采采东篱花，澹然发幽香。
万物各有时，盛衰固其常。
荣华不足恃，穷困果何伤。
拟古
作者：于石
朝代：宋
体裁：古风

君心如柳枝，春尽絮狂飞。妾心如古木，不受春风吹。古木宁槁死，可伐不可移。风絮飞不已，飘零将安归。
探梅分韵得香字
作者：于石
朝代：宋
体裁：古风

绝壁两屦云，荒村半桥霜。孤往欲何之，林下幽径长。寒梅在何许，临风几徜徉。谁家断篱外，一枝寄林塘。水静不摇影，竹深难护香。无言独倚树，山空月荒凉。
探梅分韻得香字
作者：于石
朝代：宋

絕壁兩屨雲，荒村半橋霜。
孤往欲何之，林下幽徑長。
寒梅在何許，臨風幾徜徉。
誰家斷籬外，一枝寄林塘。
水靜不摇影，竹深難護香。
無言獨倚樹，山空月荒凉。
擬古
作者：于石
朝代：宋

君心如柳枝，春盡絮狂飛。
妾心如古木，不受春風吹。
古木寧槁死，可伐不可移。
風絮飛不已，飄零將安歸。
擬古
作者：于石
朝代：宋

東籬有佳菊，埋沒野草傍。
草蔓日以滋，菊苗日以荒。
生意幾欲息，菊短草何長。
深秋嚴霜下，百草不復芳。
采采東籬花，澹然發幽香。
萬物各有時，盛衰固其常。
榮華不足恃，窮困果何傷。
故家有乔木
作者：于石
朝代：宋
体裁：古风

故家有乔木，众鸟巢其枝。纷然各卵育，自啄还自飞。谁欤恣残忍，缘木登其危。毁室取尔子，杀戮轻如嬉。漂摇风雨中，巢破不复支。破者尚可完，死者终无归。自谓翔后集，今乃失所依。胡不舍之去，远择高林栖。主人不我爱，舍此复何之。哀哀鸣向天，路远天不知。吾闻重太息，事莫大于斯。弱肉强之食，扰扰今何时。人生且未保，尔死谁复悲。寄言民父母，赤子方流离。
故家有乔木
作者：于石
朝代：宋

故家有乔木，众鸟巢其枝。
纷然各卵育，自啄还自飞。
谁欤恣残忍，缘木登其危。
毁室取尔子，杀戮轻如嬉。
漂摇风雨中，巢破不復支。
破者尚可完，死者终无归。
自谓翔后集，今乃失所依。
胡不舍之去，远择高林栖。
主人不我爱，舍此復何之。
哀哀鸣向天，路远天不知。
吾闻重太息，事莫大于斯。
弱肉强之食，扰扰今何时。
人生且未保，尔死谁復悲。
寄言民父母，赤子方流离。
故家有喬木
作者：于石
朝代：宋

故家有喬木，衆鳥巢其枝。
紛然各卵育，自啄還自飛。
誰歟恣殘忍，緣木登其危。
毀室取爾子，殺戮輕如嬉。
漂摇風雨中，巢破不復支。
破者尚可完，死者終無歸。
自謂翔後集，今乃失所依。
胡不舍之去，遠擇高林栖。
主人不我愛，舍此復何之。
哀哀鳴向天，路遠天不知。
吾聞重太息，事莫大於斯。
弱肉强之食，擾擾今何時。
人生且未保，爾死誰復悲。
寄言民父母，赤子方流離。
旅中遣怀
作者：于石
朝代：宋
体裁：七言绝句

片云相望浙东西，回首家山路欲迷。昨夜桐江江上梦，倒随流水上双溪。
旅中遣懷
作者：于石
朝代：宋

片雲相望浙東西，回首家山路欲迷。
昨夜桐江江上夢，倒隨流水上雙溪。
旅夜
作者：于石
朝代：宋
体裁：七言绝句

拥炉兀兀坐成睡，梦到家山人不知。半夜酒醒还是客，一庭黄叶雨来时。
旅夜
作者：于石
朝代：宋

擁爐兀兀坐成睡，夢到家山人不知。
半夜酒醒還是客，一庭黄葉雨來時。
早梅
作者：于石
朝代：宋
体裁：七言绝句

一气独先天地春，两三花占十分清。冰霜不隔阳和力，半点机缄妙化生。
早梅
作者：于石
朝代：宋

一氣獨先天地春，兩三花占十分清。
冰霜不隔陽和力，半點機緘妙化生。
春事
作者：于石
朝代：宋

白了江梅柳又青，游丝千尺网红尘。
鹁鸠夫妇孤村雨，杜宇君臣故国春。
客裏易添芳草思，樽前谁是去年人。
桃花源上空流水，安得渔郎一问津。
春事
作者：于石
朝代：宋
体裁：七言律诗

白了江梅柳又青，游丝千尺网红尘。鹁鸠夫妇孤村雨，杜宇君臣故国春。客里易添芳草思，樽前谁是去年人。桃花源上空流水，安得渔郎一问津。
春事
作者：于石
朝代：宋

白了江梅柳又青，遊絲千尺網紅塵。
鵓鳩夫婦孤村雨，杜宇君臣故國春。
客裏易添芳草思，樽前誰是去年人。
桃花源上空流水，安得漁郎一問津。
春兴
作者：于石
朝代：宋
体裁：七言律诗

春来无处不繁华，岂独公侯富贵家。青镜照眉池上柳，碧纱映目雾中花。贫谁知己燕相识，闲不求官蜂自衙。惟有东风无厚薄，年年芳草满天涯。
春怀次韵
作者：于石
朝代：宋
体裁：七言律诗

弄晴天气半昏明，春思不如诗思新。芳草斜阳王谢燕，落花流水晋秦人。百年台榭几杯酒，一片笙歌九陌尘。可笑游蜂贪酿蜜，引渠儿辈口生津。
春懷次韻
作者：于石
朝代：宋

弄晴天氣半昏明，春思不如詩思新。
芳草斜陽王謝燕，落花流水晉秦人。
百年臺榭幾杯酒，一片笙歌九陌塵。
可笑遊蜂貪釀蜜，引渠兒輩口生津。